NGEIHCHIATNAK THAWNG, A CHUNGKHAR VIALTE ATHAH DIH HNA – The Chinlung Post\nDecember 27, 2020 admin Local News 0\nKan vawlei thilsining cu ruah lengmang tikah thawngpang ttha theih awk aum tilo. Kan Bawipa Jesuh Khrih chuahcampha December ni 25 ah akhan Philippine ah hringtu pakhat nih a fale minung pahnih hna cu an nunnak alak hna tiah theih asi. Afale athah hna hlan ah hin a nupi a thah hmasa tiah an langhter chih. Hi konghe pehtlaiin atanglei bangin thanhnak an tuah.\nPhilippine ah pa pakhat nih Christmas nisung ah a fale pahnih hna cu athah hna. Afale athah hna hlan ah hin a nupi zong athah ti asi. Hringtu pa bik Aiko Siancunco timi kum 29 asimi nih a fanu kum thum asimi Akira le a fapa kum khat asimi Kion timi hna cu a nupi a thah hnu, an umnak inn ah a thah hna tiah an langhter. Athah ning hna hi an hngawng in areh hna ti asi.\nHi konghe pehtlaiin Police lutlai Col. Celso Rodriguez nih a chimmi cu mithat tu Aiko Asiancunco hi chungkhar thahnak kongah case tuah piak asi. Aiko Asiancunco nih hin anupi Karina athah hnu ah afale pahnih hna cu a thah hna tiah thawng zamhnak ah a chim. Athah hnu ah hin amah le amah zong thah aa tim tiah alanghter chih.\nNawlngeitu police nih an chim tthan mi cu mithattu hringtu an pa nih a nupi a thahning cang hi dottlet nak kan tuah cuahmah lio asi i, a nupi chungkhar hna nih an chimning ahcun mah tein ai that mi cu asi lai lo tiah an ti. Cutik ah an umnak inn siseh a harh haimi vialte zong dottletnak an tuah cuahmah lio pi asi.\nMithattu nupi hi kum 28 minung asi i, call centre ah rian attuan lio mi asi. Nilini ah khan amah tein ai awk mi asi tiah an chim. a sinain chungkhar hna nih cun an zum kho lo i, amah tein ai that mi cu asi lai lo tiah an ti ve. Hi thahnak chungkhar konghe pehtlaiin nawlngeitu police nih an chimning ahcun zawtnak ruangah lockdown asi i, rian an ttuan kho tilo. Cucaah chungkhar ah hin buainak achuak tawn tiah an chim.


Tangka Hman Ning | A Nuammi Chungkhar\nTangka Hman Ning\n‘Lungthin i cheuhnak nih khuakhannak kha hlawh a tlinter.’—Phungthlukbia 20:18\nTangka ngeih ahcun chungkhar nih an herhmi kha bawmh khawh a si. (Phungthlukbia 30:8) Mah lengah, “tangka nih a kan huhphenh khawh” tiah Baibal nih a ti. (Phungchimtu 7:12, NW) Nuva hna nih tangka kong chim kha nan i harh ko lai nain chim loin um hlah u. Tangka ruangah chungkhar ah buaibainak chuahter hlah. (Efesa 4:32) Nuva hna nih zeitindah tangka kan hman lai timi kong biakhiahnak an tuah tikah pakhat le pakhat i zumh in an ṭuanṭi awk a si.\n1 ṬHA TEIN TIMHTUAH\nBAIBAL CHIMMI: “Nannih lak i pakhatkhat nih inn sak aa timh tikah, ka rian hi a dih tiangin ka phaisa nih a ka zo lai maw zo lai lo ti hngalhnak dingah a ṭhu hmasa i pei zeizat dah a dih lai ti kha a tuak hmasa cu.” (Luka 14:28) Tangka zeitindah hman ding timi kong kha i ruahṭi in timhtuah cu a biapi tuk. (Amos 3:3) Zeidah cawk a herh timi le mah caah tangka zeizatdah ka hman lai ti kha biakhiak. (Phungthlukbia 31:16) Thil pakhatkhat cawk awkah tangka na ngeih hmanhah mah kha cawk ding a si tiah a ti duhnak a si lo. Leiba ngeih lo awkah i zuam. Na ngeihmi zat lawng kha hmang.—Phungthlukbia 21:5; 22:7.\nThla dih ah tangka a hleimi nan ngeih rih ahcun mah tangka in zeidah kan tuah lai ti kha biakhiahnak tuahṭi u\nHmuhmi nakin hmanmi tangka a tam deuh ahcun nan hmanmi kha zeitindah ṭhumh khawh deuh a si ti kha ṭha tein timhtuah. Tahchunhnak ah, a leng i rawl ei canah nangmah tein rawl naa chuan khawh\n2 DINGFEL LAW A SINING TEIN UM\nBAIBAL CHIMMI: ‘Bawipa hmuh lawngah si loin, minung mit hmuh zongah a dingmi thil kha tuah u.’ (2 Korin 8:21) Zeizatdah na hmuh i na hman ti kha na innchung hawi kha a hmaanning tein chim.\nTangka kong ah a biapimi biakhiahnak na tuah hlanah na innchung hawi he i ruahṭi hmasa u. (Phungthlukbia 13:10) Chungkhar ah tangka kong he aa tlaiin nan i ruahṭi ahcun nan chungkhar ah nuamhnak a um lai. Na hmuhmi tangka kha keimah pumpak tangka tiah ruat loin chungkhar tangka tiin ruat.—1 Timote 5:8.\nI ruahṭi hau loin zeizatdah tangka hman khawh a si ti kha nan pahnih hnatla in rikhiak u\nBuaibainak a chuah hlanah tangka kong kha i ruah u\nTANGKA CUNGAH NA HMUHNING\nTangka cu a biapi ti cu a hmaan ko. Asinain tangka ruangah chungkhar ṭhencheunak asiloah a herh loin lungre theihnak kha chuahter hlah. (Matthai 6:25-34) Na nunnak ah naa nuamh khawh nakhnga tangka tampi ngeih a herh lo. Baibal nih hitin a ti: “Hakkauhnak kha i veng u.” (Luka 12:15) Na chungkhar nakin man a ngei deuhmi zei thil hmanh a um lo. Cucaah na ngeihmi thil ah lungawi tein um. Pathian he nan i pehtlaihnak kha zeitikhmanh ah daihthlanh hlah. Cutin nan tuah ahcun nan chungkhar ah nuamhnak a um lai i Jehovah Pathian mithmai ṭha zong nan hmuh lai.—Hebru 13:5.\nChungkhar ningin leiba ngeih lo awkah zeidah tuah khawh a si?\nTangka kong he aa tlaiin ka innchung hawi he ṭha tein hmanung bik kan i ruahṭimi cu zeitikah dah a si?\nTangka Hmannak Ṭhitumnak & Chungkhar\nShare Share Tangka Hman Ning


SBS Language | COVID-19 Thawngpang: NSW Ramkulh Chung Phihkharnak Dorh Deuh A Si Lioah Victoria Chung Ballarat Khua Cu Phihkharnak An Rengh Deuh\nCOVID-19 Thawngpang: NSW Ramkulh Chung Phihkharnak Dorh Deuh A Si Lioah Victoria Chung Ballarat Khua Cu Phihkharnak An Rengh Deuh\nTuchun 15 September 2021, Australia ramchung COVID-19 thawngpang thar kan in hrawmh hna.\nNSW rammi kum 16 cung raikhamsii tling tein a chun cang mi hi zatuak 47.5% an si.\nShepparton ah an tuahmi philhkharhnak cu tuzaan tim in ngol a si cang lai\nACT cu rammi zatuak 75% nih an voikhatnak raikhamsii an i chun kho cang\nQueensland ramkulh ah pulrai an hmuh chap ti lo\nTuchun ah zawtnak 1,259 an hmu, cun pulrai in a nunnak a liam mi hi 12 an si.\nSydney nitlak lei ah khua a sa mi pawl cu a ran nak in raikhamsii an i chunh zokzok ve dingin ramkulh hruaitu nih a forhfial hna.\nTuzaan zaantim 12 hnu in khuachung sangveng 12 hna ah zaan lengchuah ngah lo timi zulhphung hloh a si cang lai. Cozah nih phihkharnak hun than ning an langhter mi ah hmuh khawh mi cu, ramkulh chung ummi chungin zatuak 70% nih tlamtling tein raikhamsii an i chunh ah cun phihkharnak ngol dingin timhtuah a si.\nRaikhamsii chunhnak dingah appointment hika ah book khawh a si.\nZawtnak 423 tluk ramkulh chungah hmuh a si cun pulrai ruangah a nunnak a liam mi 2 an um.\nTuzaan in Ballarat khua cu phikharnak thok a si lai i ni sarih chung Melbourne a nungmi zulhphung an zul ve lai. Nain, zaan leng chuah a ngah lo timi zulhphung bel an zulh a hau lai lo. Shepparton ah an tuah mi phihkharnak cu zawtnak ni thum a peh in hmuh a si ti lo caah tuzaan in dihter a si cang lai.\nVictoria ramkulh chung khuate a pal mi tlanglawng cu pehzulh in dinhter chung a si rih ko lai a ruang cu riantuantu chungin zawtnak a ngei mi an um pah len rih. Tlunkalnak dingah mawtaw an hman rih a hau lai.\nHika ah raikhamsii chunhnak hmun kawl khawh a si.\nRamthen chungah zawtnak 13 hmuh chap a si i cuchungah pariat cu naihniam a chawn chin mi an si.\nKum 12 cung raikhamsii a voikhatnak a chun cang mi hi zatuak 75% tuchun in an tling cang tiin vuancicho Andrew Barr nih a chim.\nRaikhamsii chunh na duh ahcun hika hi hmet.\nSuimilam 24 chung i Australia ram ah thil cangmi\nNorthern Territory chung pulrai runvenning a dot 3nak tangah an langhter mi cu fawi deuh in zawtnak a chawn kho dingmi riantuantu poahpoah nih raikhamsii an i chunh dih hrim a herh.


UPDATE: BIAK INN PAKHAK ARAWK, HLIAMTUAR AN UM, LUNGLER I KAHNAK – The Chinlung Post\nUPDATE: BIAK INN PAKHAK ARAWK, HLIAMTUAR AN UM, LUNGLER I KAHNAK\nUpdate: Lungler i kahnak update an tuahmi kan vun langhter tthan ve. Thantlang peng Lungler CDF/CNA le ralhrang kawlralkap i kahnak ah hliam a tuarmi an um cang. Tuzing suimilam panga hrawng in kahdohnak an thok in tutiang meithal thawngpang a dai rih lo. Tutiang ah CDF lei in minung panga hliam atuarmi an um tiah an langhter.\nCulawng siloin khuachung ah bomb a puah ruangah Methodist Church biakinn zong a rawk pah dih tiah an chim chih. Culawng siloin khuami mipi lei in minung pakhat zong hliam a tuar tiah theih a si. Thawngpang thar a um asi ahcun kan langhter tthan te lai tiah The Tahan Post nih a langhter. Bawipa sin ah CDF/CNA le khuami caah thlacam cio hna usih.\nCabia dang relchih: Ram buai ruangah mangṭam nih a kan tlak cuahmah. Kan ram nih a tonmi a muih cemmi chan cu kan chan he aa tong hna. Hi lioah mipi rawlṭam lo ding in a si khawh chung bawmh le chanchuah rian (rescue) hi a biapi tuk mi a si ti cu tuanbia ah a lang.Chungkhar 1,000 sinah ti le rawl pe kho ding in thla ka rak cam nain, Pathian nih ramchung ramleng ummi, ram dawtu hna le Pathian a duhtu hna hmangin chungkhar 14,000+ hna rawl kan pek khawh hna.\nHi bantuk Rawl kan i peknak ah ruahchannak, lungdonghlonak, khrihfa hna dawtnak le Chinmi hna lungput kan pek chih peng hna. Kan mipi rescue (chanhchuah) cu Pathian nih a kan fialmi a si bantukin, kan peh peng rih lai. တိုင်းပြည် ခက်ခဲနေချိန် မိသားစု ၁၀၀၀ ကိုအစားအသောက်မျှဝေဖို့ ဆုတောင်းခဲ့ ပေမဲ့၊ ဘုရားသခင်ရဲ့ကျေးဇူးပြုခြင်းဖြင့် မိသားစု ၁၄၀၀၀ ကျော်တိုင်အောင် မေတ္တာ ပြခွင့် ရခဲ့ပါသည်။ အစေခံခွင့် အတွက် ဂုဏ်ယူရပါသည်။ ဆက်လျက်မျှဝေသွားပါ့မည်။ Credit: Thawng Tha Thang\nThawngpang dang. Breaking News: Lungler ah CDF/CNA le ralhrang kawlrlakap an i kap. Thantlang peng Lungler ah CNF hruaimi CDF le ralhrang kawlralap hna cu tuzing september ni 10 zingka suimilam panga le cheu in an i kap cang tiah theih a si. Tuzing i kahnak ah hin Mipi vengtu lei hi minung zathum hrawng an si. Hi chungah 150 hi CNA an si tiah an langhter.\nRALRING TEIN UM HNA USIH, THANTLANG PENG AH RALRANG VANLONG AA CHOK


Min Aung Hlaing Nih A Tih Bikmi UN Metting Cu Thaizing An Thok Cang Lai - Chin Eleven News\nMin Aung Hlaing Nih A Tih Bikmi UN Metting Cu Thaizing An Thok Cang Lai\nSeptember 13, 2021 Lianchin Thang Myanmar 0\nSeptember 14 ah a voi 75nak United Nations tonpumhnakpi cu an tuah lai. Hi tonpumhnak ah NUG nih an thim mi minung nih maw Palai sinak a hmuh lai, SAC nih an thim mi minung nih dah UN Palai sinak a hmuh lai, asiloah thim veve loin dah an lanhtak lai, ti mi kong ah George Washington University i International Relation Department ah Professor a si mi Christina Finks bia a tanglei ah kan hun langhter than.\n“NUG ai-awhtu nih UN Palai hmunhma hmuh khawh ding ruahchannak cu a um. Cun, UN ah Myanmar Palai hmunhma hi ahohmanh pe loin lanhtak khawh zong a si thiam ve. Ramchung ah a um lo mi cozah hna kha UN ah hmunhma an rak pek mi hna tuanbia ah a um bal ko. A luancia 1990 kum ah Haiti (Country in the Caribbean) le Sierra Leone (Country in West Africa) ram ah hi bantuk in ramleng phan cozah pawl UN ah hmunhma an rak pek bal hna.\nCun Palai a thimtu committee nih Palai thimnak kong ah biakhiahnak tuah thai loin an rak lantak mi zong a um. Cambodia le Afghanistan ram hna zong an rak lanhtak bal,” tiah Christina Finks nih a chim.\nHi UN Palai thimnak kong he pehtlai in International Law ah fianghlang tein langhter mi a um maw, ti mi kong ah, “Fianghlang tein tial mi cu a um lo. Asinain atak ah an hman mi cu a um. Cozah pakhat nih ram kha a uk khawh asiloah khua pakhat kha ahmun ah um in a uk khawh ahcun Credential Committee le UN Assembly zong ah UN Palai ah cohlan a si tawn. Hihi ca ah an tial lo nain tahfung pakhat a si.\nAruang cu ramkip cozah hna nih vawlei cung ram vialte remdaihnak um seh ti an duh caah a si. Asinain, ram le khua an uk khawh zong ah uknak hramhram in a lak hnu ah cozah a si mi cu UN nih an rak cohlan lo mi tuanbia ah a um ve,” tiah a chim.\nSeptember 14 UN tonpumhnak ah Myanmar ai-awhtu thimnak hi phun thum in aphi a chuak kho. NUG thim mi kha an cohlan khawh, asiloah SAC thim mi kha an cohlan khawh, cun ahohmanh kha thim loin lanhtak khawh zong a si thiam. A si kho bik mi cu ahohmanh thim loin lanhtak khawh a si, tiah Christina Finks nih a hmuhning a chim. (Cre: The Hakha Times)\nMandalay Khuapi Ah Ralkap Bomb In An Puahhnawh Hna A Hliam Mi An Um I, Ralkap 4 An Thi\nPi Suh Kyi A Dam Lo Caah Biaceihnak Zung A Phan Kho Lo, President U Win Myint Lawng A Chuak Kho


CDF Zotung Le ZOA (Supreme Council) Buainak Ka Hmuh Ning - Khuaruah Har News\nSupreme phu Policy le mumal / Dundan nih A hmunum mi CDF Zotung abuai bai tuk cang hna. Tcnk; Raltuk duh ahcun Supreme ah chimh hmasa. An hnatlak hnu ah raldoh ding tbk tiang Supreme Policy ah aum.\nAhmun um mi le CDF Zotung nih Policy remh ding an ti tikah an remh piak duh hna lo. Ralbawi Lianbik pa zong Supreme nih an phuah. Bu hnih ah i then ding in an um cang. Zotung Chin Miphun nih Upa lung fim 4-5 an thimh hna.\nRemh chun tu Committee an tuah. Supreme nih Policy kan remh dih lai i hmunkhat kan um lai tiah an hna atla. Cu hnu ah Zotung Conference an auh i Bukhat ah an fek ter than. Zotung miphun vilate a huap mi Conference nih hruaitu thar le Ralbawi thar zong an thimh than hna.\nHmunkhat ah an fonh hna. Supreme President cu vote a sung caah aduh ti lo, kan i fonh than khawh lai lo ati than. Meithal an cawk cia mi vialte zong a lak ter than dih hna. Cucu Supreme member tlawmte nih a hnu an zulh.\nRemhchun tu Committee nih Zotung Conference baichahnak nan zulh lo ah cun Tuanbia tazakhan nan si lai tiah an ti hna caah, meithal an lak mi cu CDF Zotung an pek than hna.\nNain Ramsi (Gangaw pawng um) CDF minung tlawm te lawng Supreme hnu zulh mi ansi.\nCu ka ah a um mi meithal 4-5 cu an pek duh ti hna lo. CDF Zotung min in an cawlcang. CDF Zotung Bahu lei nawl an zulh tilo. Cucaah, pinpang kan suk sual lai tiah CDF Zotung nih Zotung Conference biachah ning in Ramsi um mi Meithal 4-5 hi an va lak than tu asi.\nZotung Conference nih ahrin mi CDF Zotung kha CJDC nih an cohlan. Supreme tu cu CJDC nih an cohlan hna lo hi thla 4-5 asi cang. CDF Zotung tu hi Supreme nakin zumh deuh ko uh. Supreme hi ZRA le MDF bang in a chuak khawh mi an si ti zong philh lo ding.Crd: Zingtincuai Cinzah\nBiakinn Pawng I SAC Ralkap Bomb Hmanh Mi Nih A Puah Sual Ruangah Karenni Ralkap No A Ke Bul!\nNun Khuasau Nak Hi Vawlei Chawleva Rumnak Nih Cawk Khawh A Lo Tihmi Cu Michael Jackson Nunnak In Fiangtein Hmuh Khawh A Si


Video: A Mawh Hrim Lo, Aung La N Sang A Sungh Cu A Celh Ve Hrim Lo Hih Mu – Chuncha News\nTuzan Singapore i Aung La N Sang le Reinier de Ridder an i phomh ding kan in ngaih tuk cio ning le mi tampi nih Aung La N Sang nih fawi tuk in teinak a hmu than lai tiah kan ruah lio caan ah a sung diam ko, a poi kho taktak si. tuzan an i thuat cu zoh an nuam lo taktak. Aung La N Sang hi tutan a thuat cu voidang a lo bak lo, A seihchiah tuk deuh in a lang sual. a mawh ve pah lo tu lio zawtnak he a thuat lonak a sau pah cang i a si kho ve. a thuatpi mi mirang pa Reinier de Ridder zong hi mi sawhsawh cu a rak si bak lo pathawng taktak a si ve.\nDonald Trump Le Biden An Policy Hi Ttha Tein Cuai Rak Thlai Chunh Hmasa Ulaw, Vote Thla Te


RALHANG NIH INN PATHUM AN KHANGH PIN AH SUALNAK NGEILO AN KHANGH RIH – The Chinlung Post\nMay 28, 2021 admin Local News 0\nTuni Kankaw peng ralhrang kawlralkap le Yaw PDF i kahnak a dih hnu ah ralhrang kawlralkap nih sualnak ngeilo minung pakhat an kahthah pin ah inn zong an khangh rih. Tuzan lei ah ralhrang kawlralkap le Yaw PDF hna cu kalay le kankaw karlak Yehlah khua pawngah an i kap. Ralhrang kawlralkap nih inn pathum mei inn an khangh i minung pakhat an kahthah tiah khuami nih an chim.\nRalhrang kawlralkap hna cu motor pali an ra hna i, lampi ah Yaw PDF nih an kah hna. An i kahnak ah ralhrang motor pakhat akaang. Cu hnu ah ralhrang kawlralkap hna cu hnu ah an kir tthan. Lampawng ah a ummi minung pakhat an kahthah pin ah inn pathum zong an khangh rih tiah khuami nih an langhter. Tuni i kahnak ah a thimi zong an um ko nain fiangin theih asi rih lo tiah an chim.\nHi konghe pehtlaiin thawngzamhnak dang tthenkhat nih cun tuni Kalay le kankaw karlak I kahnak ah ralhrang kawlralkap lei in minung panga an nunnak aliam i, Yaw PDF lei in minung pathum an nunnak aliam ve tiah thawng thanh nak an tuah ve. Asinain hliam a tuarmi zat tu cu langhter a si lo.\nTheihphu:Min Aung Hlain Dirhmun le a ralkap pawl dirhmun dik. Pakhatnak, 2008 Phunghrampi kalhin mipi uknak nawl a chhuttu bak a si. Pahnihnak. Hriam nam hmangin nawl ngeihnak mah le mah aa pe chawm mi bawi asi.Pathumnak. A huam tiang poah bawi dingin Dan aa siam i a celh chung le a huam chung Senior General a si peng lai.\nRIP. TUZAN LEI AH RALHRANG NIH KANKAW AH SAYA PAKHAT AN THAH


ZEITLUK INDAH A NU NIH A DAWT - Ramleng Chinmi\nHomeTuanbiaZEITLUK INDAH A NU NIH A DAWT\nZEITLUK INDAH A NU NIH A DAWT\nApril 20, 2018 Van Ram Thang Tuanbia 0\nKhua pakhat ah nuhmei nu le a fapa te an rak um. Cu nuhmei nu te cu a mit khatlei lawng a ttha i, khatlei a mit tu cu zohchia ngaiin a caw i khua a hmu kho ti lo. Anu nih hin a fapa te hi a sianginn kainak ah a va thlah tawn. Cu hngakchiapa te cu a hawile cheukhat nih, na nu hi mit khat lawng a ngeimi pei a si hi tiin…nehsawh capo khin an rak ti tawn.\nCu ruangah, a fapa te cu a ningzak i a nu cu a zahpi ngai. Anu nih sianginn ah a va thlahmi le lengchuah kal-um tti hi a duh lo ngai tawn. Anu nih le a fapa ngeichuun dawttukmi asi tikah a lungre a thei tuk ve tawn.\nCaan tlawmpal a hung liam cun a fapa te zong cu cataang saang deuh a hung kai ding si. Anu nih hin a fapa te a zoh ah hin ai lunghmuih tuk; kei i ka nunnak (ka life) cu hi ka fapa te hi a si ko a ti. A thazaang diklak le thlentipawt in fak piin rian a ttuan ko nain ka fapa dawt caah cun a ti i a thaanuam zungzal. Cuticun, a caanzat in a fapa te cu khuapi ah cun sianginn a von kai i, cathiam ngai ah a von i chuah. Hawikom le theihhngalh tampi a von ngei. Innsaklei ‘engineering’ a von ngah. Nungak (darling) zong a van ngei. A nungak nu te nih cun a chungkhar kong a van hal tikah nu le pa ka ngei hna lo a ti. Aruang cu, sunghno a nu kong a chim duh ti lo; a zahpi chin lengmang cang; ka hawile le ka ‘darling’ nih ka nu kong hi an theih sual lai ti hi a phan in a phaang cang.\nNupi ngei ding a van si cang. Alangtlang cun a nu cu thawng a hei thanh; atu hi nupi ka ngei cang lai. Ka nupi tthit-umhnak ah na rak ra hrimhrim lai lo; pehtlaihnak zeihmanh na van ka tuah fawn lai lo; zeitik hmanh ah kan inn zong na rak ra hrimhrim lai lo; aruang cu, nu le pa ka ngei lo tiah ka chim cangmi a si; nangmah hi, ka nu na si tiah an in theih cun thilsining a rawk dih ding a si, tiah a fapa cakuat a van rel ah cun sunghno a nu cu nguingui thlak in a thinlung kekkuai dihlak in a ttap ruangmaang. Maw!..ka fa dawt, kei ka caah nang cu ka nunnak (life) na si a ti i…a thinlung fah hi a celh in a celh hrimhrim lo; nain ka fa nangmah ca i thilttha a si ahcun na chimning in si ko seh tiah a lungchung tein mitthli he amah le mah intuar khawh tu aa zuam.\nCuticun caan cu a vung liam thluahmah i a fapa zong cu fa pahnih a van ngei ve cang. A sining-dirhmun a hung saang ching lengmang. Amit khatlei a cawmi sunghno a nu kong cu a ruat hrimhrim a ruat ti lo. Sunghno a nu tu nih cun a fapa te kong cu a ruat zungzal ko; ka fa a dam hnga maw; harsatnak hnga a tong sual hnga maw; lungrethei in a um sual hnga maw…tiin..khuaza ruah buin zaan-ih merem kho loin a um caan tampi.\nA fapa dawt cu a ngai tuk hringhran cang; a nupi le a tu-fa le tete zong hmuh a duh tuk hringhran cang hna. Cucaaah, an khua in aa thawh i, a fapa le umnak khuapi a va phan. A fapa le inn cu a kawl cikcek hnuah a va hmuh. Lamnai te khin a hei zoh i, cu inn hmai te ah cun hngachia tete pahnih lente an rak i celh len ko kha a hei hmuh. Aw…! mah khi ka tu le tete pei an si ko khi a ti i, aa nuam tuk hringhran. Tlawmpal a van naih deuh hna ah khin hngachia pahnih nih cun an von hmuh i a mitkhat lei a um lomi, a cawmi a si tikah an ttih tuk i innchung ah an lut. Hngakchia pahnih cu van i hruai buin aa dawh ngaimi nu a hung chuak; hngakchia nih cun, ka nu, mah tarnu hi kan sinah a ra i a kan zoh peng cuh, tiah an hei chimh. Tarnu nih cun a fapa nupi si kha a van i fiang colh i a thinlung in aa nuam tuk hringhran.\nSinain, thilsining an theih lai i, ka fapa caah a ttha lai lo ti a phaang. A fapa nupi nih cun, hmaipanh tein ka nu zeidah herhmi hna um ma…tiah a van chawnh hnik ah khin, ka fa a tu hi lam ka tlau i, inn ka van i palh caah a si. Ka kal colh ko lai mu..a ti i cuticun, a fapa le chungkhar hna cu a van hmuh ta hna i, khualei ah cun a tlung tthan. Cu tlawmpal ah cun, a zaw i ka nung ti lai lo tiah aa ruah caah a innpa nu sinah a chimmi cu: a tu hi ka thi ko lai tiah kai ruat cang; cucaah, mah thingkuang hmete hi ka thih hnuah ka fapa na run pek te lai tiah a chimh ta i, cuti te cun a nunnak a dih.\nCaan tlawmpal a liam hnuah a fapa cu an rian konghe pehtlaiin a nu umnak khua a hung phan. Asinain, sunghno a nu tu cu a rak um ti lo. Mitthli he innpa (neighbor) nu nih thilsining a van chimh pah in thingkuang hmete cu a van pek; mah hi na nu nih a thih lai te ah, ka fapa nan rak ka pek piak te lai tiah a kan cah tami a si, tiah a van chimh. Thingkuang cu a van on i catlaap tete a van hmuh; a van zoh i, sunghno a nu nih amah caah siizung ah a mit a rak ‘hlut’ nak ‘document’ catlaap tete a rak si. A khuaruah a har tuk hringhran cang! Aw..! ka hngakchiat lio te ah ka mit a rak rawk i, ka nu nih pei a mit a rak ka pek ko hi, timi a hun i fiang colh. Mit khat lawng ngei ding ka rak si nain ka nu dawtnak ruangah tlamlting tein mit hnih ka ngei hi ta, ti a hun hngalh. Keimah ruangah ka nu hi mit khattalei ngei loin pei a rak um hi…a hun ti..! aw..!ka palh tuk hringhran tiin a mah le mah a ttang ai cum. Hi tluk sunghno ka nu dawtnak a nganmi hi…a ti…i, nguingui thlak in a ttap tluahmah ko. Zeitlukindah a nu nih a dawt timi a van theih tikah cun zeisan a tlaih ti ttung lo…!sunghno a nu cu leidai tang ciamser ai cang cu ta…!\nNulepa dawtnak hi zeitik hmanhah cham khawh hna ding an si lo. Kan nulepa an damlio le an nunchung teah fale nih kan dawt taktak hna ding an si. Nulepa dawtnak caan thei lo in kan um sual ti maw? An thih hnu ahcun dawt kan duhtuk hna zongah san atlai ti lo. Cucaah an theisen le an nunnak dihlak in a kan dawtu kan nulepa hi an damlio te ah fale nih kan sikhawh chungin kan dawt ve hna awk asi timi hi tuanbia nih akan cawnpiak.\nNote : Hi tuanbia attial tu ka thei ti lo, keimah ttial mi cu asi lo. Hmanthlak khi google ah kan lak mi asi.


CNLD NIH FIANG TAKTAK DR TLUANG ZA THANG BIAHALNAK AN LEH CANG – The Chinlung Post\nCNLD NIH FIANG TAKTAK DR TLUANG ZA THANG BIAHALNAK AN LEH CANG\nSeptember 27, 2020 admin Knowledge 0\nSayaci Tluang Za Thang sinah Bialehnak. Upatmi Saya Tluang, Nanmah bantuk upa lungfim(technocrat) pawl nih kap ttanhnak um lo tein ramkhel ah zapi lungfiannak (voter education) ca dingah atu bantuk in can pekin biahalnak nan hun kan tuah caah kan ilawm khun. Ahmasa bik ah kan hmuichon(slogan) a simi “MIPHUN COVO LAKTHAN DINGAH” timi kongah fianternak tawite ka hun tuah ta lai.\nPakhatnak ah miphun covo timi cu atlangpi cun mahte khuakhannak (self-determination) kha a si ko i cucu federal phung kha kan ti duhmi a si ko. Pahnihnak ah cucu zeiruangah dah lak than a herh?’ ti si ahcun miphun dang (asiloah) midang nih an kan chuh caah a si. A tawinak tein hun chim ahcun Mirang nih kum 60 chung an rak kan chuh/pen. Cu hnu ah kum 1948 ah zalennak kan ngah nain, cucu kan kut ah kir hlei loin midang kut ah a tla/taang than hoi.\nNan theih cio bang 1947 ah Pinlung Hnatlaknak kan tuah i 5nak ah “miphun cio mahte ukpennak tling” ngeih ding ti aa tel nain Kawl cozah a dotdot nih cucu an buar i nihin tiang an zal ah an isanh peng. Cu miphun covo cu khuakhirh than ding kan timi a si. Cucu CNF nih remdaihnak tuah dingin kum 2012 ah an rak luhka ah fiang tein an rak chim ko khah, “nan kan chuh mi kan covo rak kan pe tthan uh ti dingah kan ra” tiah. Cucaah CNF he kan nawrmi hi aa khat kan ti peng nak a si.\nPakhatnak. Miphun Covo cu aho sinin dah nan laak tthan lai? Lehnak: Acung kan chimmi ah khan a fiang ngai ko cang lai. Mirang kut in kan luat hnu kum 70 renglo kan miphun covo chuh kan si rihmi hi aho nih an kan chuh i aho zalchung ah dah a um tital cu kan ifiang dih ko hnga lo maw. Athlithup in an kan firpiakmi zong si lo cumu. Ralkap lawng puh awk a tha lo.\nU Nu democracy cozah (1948-1962) chan in aa thawk i Ne Win (1962-1988), Ralkap Uknak(1989 in 2015), NLD+Ralkap (2016 – 2020) ninin ni tiang. Cucaah fianghlang in chim ko ahcun “Kawl (cozah+ralkap)” sinin kan lak than lai. Ka nolh than lai Kawl Ralkap lawng puh lo ding. Ne Win ralkap cozah kai hlan in an kan chuh cangmi a si.\nPahnihnak. Miphun Covo cu zeitindah nan laak lai? Lehnak: Thimnak ah teinak kan hmuh ahcun Miphun Covo cu atlawm-tam in kan ngah khawh ko lai. Ngah khawh nakin kan izuam ko lai. Asinain kan miphun covo dihlak (self-determination & federal) tling cu kanmah lawng cun kan la kho dih lai lo, kan lak khawh dih lai kan ti bal fawn lo.\nTlangcung hriamtlai le tlangcung party le tlangcung mipi dihlak kan idirkamh lawngin kan ngah ding khi a si. Party pakhat le hriamtlai buu khat lawng nih ngah khawh dih ding a si lo caah. Hluttaw chung lawng zongin a ngah thlu ding si lo i remdaihnak cabuai (peace dialogue) lam in nawr ahau. Cu cabuai ah miphun party kan itel a herh zia kha Dr. Lianhmung Sakhong nih fiang tein a chim ko khah.\nPathumnak. Miphun Covo laaknak ah Caan zeizatdah nan rauh lai? Lehnak: hi Miphun Covo khuakhirhnak lamthluan kan kalpimi hi dothelnnak(revolution) a si i kum 70 leng a rau cang i zeican kan rauh rih lai kan thei lo. Hriamtlai nih a leng in meithal in an nawr i ramchung in party le mipi nih upadi tangin kan nawr ve, kan i tthuan. Pu Zing Cung nih a chim zungzal bangin hi lamthluan hi mipi dothlennak (people revolution) a si bantuk in Tlangcungmi pawl miphun ah kan ifuntom i kan tthawn deuhdeuh le kan ngah tuan deuhdeuh lai tinak si ko. Mizoram ngahmi miphun covo tluk tal hi cu tuanhngan ah ngah kan duh ko cang. Kanmah chan hi a hnubik kuanfang (the last bullet) si usih ti kan duh ko cang.\nPalinak. CNLD nih Miphun Covo Lakthan Dingah 2008 Constitution remh hmasa hau nan ti maw? Lehnak: Kan miphun covo khuakhirh than nakding caah 2008-Phunghrampi remh hmasa a haumi a um i remh hau loin ngah khawhmi zong tampi a um ve ko. Kan chim cia bantuk in kan miphun mahte-khuakhannak (self-determination) caah a herhmi federal phung tling ngah nakding ahcun 2008 Phunghrampi cu remh hrimhrim cu a hau. Cu Phunghrampi remhnak cabuai ah Chin party kan itel lo sual ding belte phan awk a um.\nNai ah NLD hruainak Hluttaw ah Phunghrampi remhnak cabuai ah tlangcung party dang an itel dih nain Chin party kan bau khah. NLD nih an remh duhmi dal 114 chungah tlangcungmi kan covo/duhmi pakhathmanh ai tel lo i atu an Manifesto policy 150 zongah pakhat hmanh aa tello tikah anmah lawngin a ngah lo cumu. Pahnihnak ah Phunghrampi remh hau loin tlangcungmi kan covo lak than khawhmi, tuah khawhmi tampi an um ve ko.\nVoi tampi hihi kan chim cangmi a si ko. Tck,, Chin Miphun Ni (CND) zung khar ni ah ser ding, Chin State ramri an kan enmi pawl khuakhirh than ding, Chin Act upadi fehter than i Chin nunphung (customary) vialte kilven ding, Kan biakinn pawl biaknak laisen ngah dih ding, Kokek thilmansung ngunkhuai thenphawtnak covo ngah ding, Nuhrin holh in cacawnnak (Mother Tongue Based Education System),\nHi hna pawl hi Phunghrampi remh hau loin le ralkap tihtanh loin tuah khawh dihmi an si. Cucu NLD le USDP cozah an tuan chungah pakhat hmanh an kan tuahpiak (duh) lo. Cu nih an lungput a langhter ko. Cun pi-ne ah teinak a hmumi party kha Vuancichoh pek i cozah serter zong kha poh-mah (261) remh hau loin teinak a hmumi cozah nih nawlpek khawh a si ko. Cucu miphun federal covo a si cumu.\nNLD cozah nih Rakhine ram ah teinak a hmumi ANP party kha cozah tlaihter khawh a si ko nain a pe duh lo. Tutan cu pi-ne(state) 7 ning tein tlangcung party nih teinak kan hmuh lai i Kawl Party nih federal miphun covo pe loin an kan um ngam/kho lai maw kan test hna lai cu. Tlangcungmi covo pek khawh tuk asi ko nain, pe duh lo riangmang in azeipoh ralkap le Phunghrampi puh (scapegoat) dih hi Kawl Party zia a si.\nPanganak. Miphun Covo laak tthan dingah hin bochan deuhmi CNLD upa hna nih Chin State Hluttaw MP si ding hi zeiruangahdah papeek ngaiin nan i timh? Lehnak: CNLD nih cuka deuh papek ti theng si loin bawlung team pakhat bantuk in “annih hi hmaikal, annih hi bek, annih hi kawlbawh” tibantuk in CEC nih khaan a thiah(lineup) mi khi a si. NPT khual (အေ၀းကြင္း) ah hmaisuang kawlsut dingah mino, ramdang hmuhton/cawnnak a neimi le a chimrel kho bak dingmi pawl Salai Myo Chit,\nSalai Nhgepi, Salai Van Bawi Lian, Mai Hung Yawng, Mai Nin Lin Htun le Salai Aung Lian tepawl kan chiah hna. Hi paihbual hi Kawl le tlangcungmi dang hna he kum 70 kan icil cangmi si i sau nawn kan inawr rih a hauh caah mino le vawleipi huap chimrel kho hi papek in lineup ah kan chiah hna. Cun federal mahte-khuakhannak a muru cu mah le faiceukulh(အိမ္ကြင္း) ah mah tein i-uk kha a si caah Chin cozah buantual ah a lut dingin party hruaitu luban hna le cozah/bu hruainak lei hmuhton ngei deuhmi pawl tamdeuh kan chiah hna.\nAbik in USDP le NLD chan ah kan Chin cozah nih kan Chinram an suaksam tuk caah anmah nak tha deuh in kan tuah khawh timi kha kan mipi hmuhsak kan duh. Eihmuar tam ruangah siseh, rian an thiam lo ruangah siseh, miphun caah an duh a fah lo caah siseh, cozah term hnih chungah dollar billion khat leng cozah phaisa Laitlang a lutmi hi a khurka an kheng lo tuk i a vaivuanmi a tamtuk.\nCu lawng si loin cozah nawlngeihnak hmangin ramchung ramleng bawmhnak a lut ding hnga vialte project an siam khawh lo caah kan mipi an sung tuk. Kan Chin zatlang buu, mino buu, media pawl, NGO pawl le private sector pawl zong cozah nih a dirkamh lo caah an tthawng kho lo i miphun sernak hnu kan fual tuk.Cucaah kawl zong sut khawh, kawl zong kilven khawh dingin lineup tha tein kan suaisammi a si ko. Biahalnak dang tu khi cu zapi theih awk ah a neknawi deuhvak caah pumpak tuin kan i chimruah te lai aw. Kaa lawm. Upatnak he, Salai Ceu Bik Thawng. General Secretary, CNLD (Biachap- NLD le USDP pawl zong biahalnak tuah ve hna awh\nRAMKHEL LEI AH DR SASA NIH KAN HRUAI SEHLAW AA KAN NAWN DIH LAI\nJESUH KHRIH HI KAPA TIAH KAN AU LAI MAW? AU LAI LO FIANG TEIN RAK ZOH


Salai Lungthlitum Nih David Ngaisak Kong A Chimmi cu Hakha Thantlang Caah Cun Uar Um bak! – Chin 11 News\nSalai Lungthlitum Nih David Ngaisak Kong A Chimmi cu Hakha Thantlang Caah Cun Uar Um bak!\nCNLD chariman pathum lakah pakhat a si vemi Pu David Ngaisak interview ka zoh dih, voi hnih ka zoh nolhnak zawn zong a um. Kan miphun caah ai pumpek ning, ralkap cozah dohnak ah a cawlcangh ning le kan ram caah a saduhthah zoh tikah uar lo awk a tha lo.\nA hleice in ka uar khunnak cu Hakha le Thantlang he i chawnh tikah Laiholh tha tak tak in a holh kho, a tial kho fawn. Falam lakah anmah tluk in Falam holh a holh kho rih. Matupi, Mizo le Chin holh tampi a thiam chih. Mah bantuk pengtlang tanhnak lungthin a ngei lomi minung hi Lairam hruaitu caah kan herh bikmi a si.\nHruaitu tha nih cun mah pengtlang holh lawng kha midang nih hmang dih hna seh timi lungput an ngei lo. Holh phun kip thiam dih tu an i zuam.\nPu Ngaisak a chimmi ka uar dih ko, nain Chinram cozah ser ding ah CNLD party nih Kawl ralkap le USDP he rian kan tuanti awk a si ko, mawhchiat awk kan si lai lo a timi zawn khi cu ka tih ngai ko(interview 01:06:00 zawn ah zoh khawh a si lai).


NUG Nih Ramchung Ral Kan Tho Cang Lai An Timi Cu Hriamtlai Bu Zeimawzat Nih An Cohlang Rih Lo - Chin Eleven News\nNUG nih D-Day a thanh mi kong ah tlangcung hriamtlai hna hmurka; NUG nih September 7 zinglei sang i Myanmar ramhuap D-Day a thanh mi kong ah tlangcung hriamtlai phu hna an dirhmun kong VOA nih biaruahnak a tuahmi hna a tawinak in kan vun leh. Colonel Naw Bu (KIO)\n“Cunglei nawl peknak a tlak rih lo ca ah kanmah lei zong zeihmanh timhlamhnak le biakhiahnak tuah mi kan ngei rih lo,”.\nCun, NUG nih a thanh mi kong ah, “Meeting i auh ding le i caihkhan ding ngeih ding le ngeih lo ding kong ah TNLA telh in AA, MNDAA hriamtlai phu phir 3 hna zong biakhiahnak an ngei rih lo,”.\nMNDAA nih cun, “Cathanh le biakhiahnak an tuah rih lo nain mizapi lei ah dir an i timhnak kong an phuan,”.


REL KA DUH Abaknon Abbey Abkhaz Holh Abui Achi Acholi Holh Adhola Africa Holh Ahanta Aja Ajië Akha Holh Albania Holh Albanian Sign Language Altai Holh Alur American Kut Holh Amharic Holh Amis Holh Amuzgo (Guerrero) Angolan Sign Language Anyin (Indenie) Arab Holh Arabic (Morocco) Arabic (Sudanese Creole) Arabic (Tunisia) Argentina Kut Holh Arhuaco Armenia Holh Armenia Holh (Nitlaklei) Armenian Sign Language Assam Holh Assiria Holh Ateso Holh Attié Aukan Australia Kut Holh Austria Kut Holh Awajun Awing Aymara Holh Azerbaijan Holh Azerbaijan Holh (Cyrillic Cafang Hmanmi) Badaga Bafia Bakoko Balinese Bambara Holh Bangladesh Holh Banjar Baoule Holh Bashkir Holh Basque Holh Bassa (Liberia) Bassa Holh (Cameroon) Batak (Dairi) Batak (Karo) Batak (Simalungun) Batak (Toba) Belgium France Kut Holh Belize Kriol Belorussian Bete Holh Betsimisaraka (Southern) Betsimisaraka Holh Biak Bicol Holh Bidayuh (Bukar) Bisa (Lebir) Bislama Holh Blackfoot Bolivia Kut Holh Bomu Bosnian Botswana Sign Language Boulou Holh Bribri Britain Kut Holh Budza Bulgaria Holh Bulgarian Sign Language Bura Burundi Sign Language Bushi Bushoong Cambodia Holh Cambodian Sign Language Carib Holh Catalan Holh Cebuano Holh Central Alaskan Yupik Changana (Mozambique) Changana (Zimbabwe) Chavacano Chichewa Holh Chiga Chile Kut Holh Chin (Falam) Chin (Hakha) Chin (Mara) Chin (Matu) Chinantec (Ojitlan) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chontal (Oaxaca) Chontal (Tabasco) Chopi Chuabo Holh Chuj Chuvash Holh Cibemba Holh Cinamwanga Holh Cinyanja Holh Citonga Holh Colombia Kut Holh Comorian (Ngazidja) Congolese Sign Language Cora (El Nayar) Corsican Costa Rica Kut Holh Cree Plains (Roman) Cree West Swampy (Roman) Crimean Tatar (Cyrillic) Croatia Holh Croatia Kut Holh Curripaco Czech Holh Czech Kut Holh Dagaare Damara Dangme Holh Dari Dayak Ahe Dayak Ngaju Dayak Tomun Denmark Holh Denmark Kut Holh Digor Holh Dinka Holh Diola Holh Dogon (Toro So) Douala Holh Dusun Dutch Holh Dutch Kut Holh Ecuador Kut Holh Edo Holh Efate (South) Efik Holh Emberá (Catío) Emberá (Chamí) Emberá (Northern) Esan Estonia Holh Estonia Kut Holh Eton Ewe Holh Ewondo Faeroese Holh Fang Fante Fataluku Holh Fe'fe' Fiji Holh Fiji Sign Language Finland Holh Finland Kut Holh Fon Holh Frafra Holh France Holh France Kut Holh Frisian Fulfulde Holh (Cameroon) Futunian Holh Ga Holh Galician Garifuna Holh Georgia Holh Germany Holh Germany Kut Holh Ghanaian Sign Language Ghomálá’ Gitonga Gokana Holh Gouro Greenland Holh Grik Holh Grik Kut Holh Guadeloupean Creole Guahibo Guambiano Guarani Holh Guarani Holh (Bolivia) Guatemala Kut Holh Guerze Guianese Creole Gujarati Holh Gun Holh Guna Holh Guéré Haiti Creole Holh Hakka (Taiwan) Hano Hausa Holh Havu Hawai’i Pidgin Hawu Haya Hebru Holh Hehe Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hong Kong Sign Language Hopi Huastec (Veracruz) Huastec Holh Huave Holh Huichol Hungary Holh Hungary Kut Holh Hunsrik Iaai Iban Holh Ibanag Ibinda Holh Iceland Holh Idoma Igbo Holh Igede Iloko Holh Inakeanon Holh Indian Sign Language Indonesia Holh Indonesia Kut Holh Inga Ireland Holh Isoko Holh Israel Kut Holh Italy Holh Italy Kut Holh Itawit Iu Mien Ivorian Sign Language Ixil Jamaican Creole Jamaican Sign Language Japan Holh Japan Kut Holh Javanese Javanese (Eastern) Jiwaka Holh Jula Holh Kabardin-Cherkess Holh Kabiye Holh Kabuverdianu Kabyle Holh Kachin Holh Kadazan Kalanga (Botswana) Kalanga (Zimbabwe) Kamayo Holh Kambera Kankanaey Kankani Holh (Roman Cafang Hmanmi) Kannada Holh Karakalpak Karen (S'gaw) Kazakh Holh Kazakh Holh (Arabic) Kei Kekchi Holh Khana Holh Khasi Holh Khoekhoegowab Holh Kikamba Holh Kikaonde Holh Kikongo Holh Kikongo ya Leta Kikuyu Holh Kiluba Holh Kimbundu Holh Kinande Holh Kinaray-a Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisii Kisonge Holh Kongo Holh Konkani Holh (Devanagari Cafang Hmanmi) Korea Holh Korea Kut Holh Kpelle Krio Kuanua Kurdish Kurmanji (Caucasus) Kurdish Kurmanji Holh (Cyrillic Cafang Hmanmi) Kurdish Sorani Holh Kwangali Holh Kwanyama Holh Kyangonde Ladin (Gardenese) Lahu Holh Lai Holh (Kuki) Lai Holh (Tiddim) Lai Holh (Zotung) Lakota Lamba Holh Lambya Laos Holh Lari Latgalian Latvia Holh Latvia Kut Holh Lenje Lhukonzo Holh Liberian English Lifu Holh Limbum Lingala Holh Lithuania Holh Lithuania Kut Holh Loma Lomongo Holh Lomwe Holh Longuda Low German Holh Luganda Holh Lugbara Holh Lunda Holh Luo Holh Luvale Holh Luxembourg Holh Macua Holh Macushi Madagascar Holh Madagascar Sign Language Madura Maharashtra Holh Mahorian Holh (Roman Cafang Hmanmi) Maithili Makaa Makasae Holh Makhuwa-Meetto Makhuwa-Shirima Makonde Malayalam Holh Malaysia Holh Malaysian Sign Language Malta Holh Mam Holh Mamasa Mambae (Ermera) Mambwe-Lungu Holh Mandjak Mangareva Maninkakan (Eastern) Manipuri (Roman) Manipuri Holh Mano Manyawa Maori Holh Mapudungun Holh Maragoli Mare Holh Marquesian (Hiva Oa) Marquesian (Nuku Hiva) Martiniquan Creole Masidonia Holh Mauritius Creole Holh Maya (Mopán) Maya Holh Mayangna Holh Mayo Holh Mazahua Holh Mazatec Holh (Huautla) Mbala Mbo Mbukushu Holh Mbunda Medumba Holh Mende Mentawai Holh Meru Meta' Mexico Kut Holh Min Nan (Taiwan) Mingrelian Mirang Holh Miskito Holh Mixe Holh Mixtec (Costa) Mixtec (Tilantongo) Mixtec (Tlaxiaco) Mixtec Holh (Guerrero) Mixtec Holh (Huajuapan) Mizo Holh Mnong (Central) Mongolia Holh Moore Holh Motu Holh Mozambican Sign Language Myanmar Myanmar Sign Language Nahuatl (Veracruz) Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Nepali Sign Language New Zealand Kut Holh Newari Ngabere Holh Ngangela Ngbaka Ngbandi (Northern) Ngiemboon Ngombale Nias Holh Nicaragua Kut Holh Nicobarese Holh Nigerian Pidgin Nigerian Sign Language Niuean Holh Nivaclé Northern Ojibwe (Roman) Norway Holh Norway Kut Holh Nsenga (Mozambique) Nsenga (Zambia) Numèè (Kwenyii) Nyaneka Holh Nyungwe Nzema Holh Odawa Odia Holh Okpe Oromo Holh Ossetian Holh Otetela Holh Otomi (Eastern Highland) Otomi (State of Mexico) Otomi Holh Paicî Palau Holh Palikúr Pamona Panama Kut Holh Pangasinan Holh Papel Papiamento Holh (Aruba) Papiamento Holh (Curaçao) Paraguay Kut Holh Pashto Holh Pehuenche Pemon Pennsylvania German Persia Holh Peru Kut Holh Philippines Kut Holh Phimbi Piaroa Pidgin (Cameroon) Pidgin (West Africa) Pilagá Poland Holh Poland Kut Holh Pomeranian Popti' Poqomchi' Portugal Creole Holh Portugal Holh Portugal Holh (Portugal) Portugal Kut Holh Pular Holh Punjabi Holh Punjabi Holh (Nastaliq) Páez Q'anjob'al Quebec Kut Holh Quechua (Huallaga Huánuco) Quechua (Huaylla Wanca) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Cañar) Quichua (Chibuleo) Quichua (Chimborazo) Quichua (Imbabura) Quichua (Pastaza) Quichua (Salasaca) Quichua (Santiago del Estero) Quichua (Tena) Rapa Nui Holh Rarotongan Holh Reunion Creole Holh Roma Holh (Masidonia) Romania Holh Romania Kut Holh Romanian (Vlach) Romansh Holh (Ladin) Romansh Holh (Sursilvan) Romany (Albania) Romany (Argentina) Romany (Bulgaria) Romany (Eastern Slovakia) Romany (Germany) Romany (Lovari, Hungary) Romany (Macedonia) Cyrillic Romany (Northern Greece) Romany (Romania) Romany (Southern Greece) Ronga Rotuman Holh Roviana Holh Rumanyo Rungus Runyankore Holh Russia Holh Russia Kut Holh Rutoro Holh Rwandan Sign Language Saami (North) Samoa Holh Samoan Sign Language Sangir Sango Holh Santhali (Devanagari) Santhali (Roman) Saramaccan Holh Sarnami Holh Scottish Gaelic Holh Sena Holh Senoufo (Cebaara) Sepedi Holh Sepulana Serbia Holh Serbia Holh (Roman Cafang Hmanmi) Serer Holh Sesotho (Lesotho) Sesotho (South Africa) Seychelles Creole Holh Shipibo-Conibo Shona Holh Shuar Holh Shughni Sidama Holh Silozi Holh Sinhala Holh Slovak Sign Language Slovakia Holh Slovenia Holh Soli Solomon Islands Pidgin Holh Somali Songomeno Spain Holh Spain Kut Holh Sranantongo Holh Sunda Susu Swahili Holh Swahili Holh (Congo) Swati Holh Sweden Holh Sweden Kut Holh Swiss German Kut Holh Sylheti (Bengali) Sãotomense Taabwa Tagalog Holh Tahiti Holh Taiwan Kut Holh Tajiki Holh Talian Tamil (Roman) Tamil Holh Tandroy Tangkhul Holh Tankarana Holh Tarahumara (Western) Tarahumara Holh Tarascan Holh Tatar Holh Teke (Congo Kinshasa) Telugu Holh Tetun Belu Tetun Dili Tewe Thai Holh Thai Kut Holh Thlanglei Africa Kut Holh Ticuna Tigrinya Holh Tii Tiv Holh Tlapanec Holh Toabaite Holh Toaripi Toba Holh Tojolabal Holh Tok Pisin Holh Tokelauan Holh Tonga Holh Toraja Torres Strait Creole Totonac Holh Toupouri Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkana Turkey Holh Turkmen Holh Tuvalu Holh Twi Holh Tyrewuju Tzeltal Holh Tzotzil Holh Tzutujil Uab Meto Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruguayan Sign Language Uruund Holh Uzbek (Roman) Uzbek Holh Valencian Venda Holh Venezuela Kut Holh Vezo Holh Vietnam Holh Vietnamese Sign Language Voru Holh Wa Wales Holh Wallisian Holh Warao Waray-Waray Holh Wayuunaiki Holh Wejewa Wichi Holh Wolaita Holh Wolof Holh Xhosa Holh Xârâcùù Yacouba Yansi Yaqui Yemba Yoruba Holh Yukpa Zambian Sign Language Zande Holh Zapotec (Ixtlán) Zapotec (Quiatoni) Zapotec (Quiavicuzas) Zapotec (Villa Alta) Zapotec (del Valle) Zapotec Holh (Guevea) Zapotec Holh (Isthmus) Zapotec Holh (Lachiguiri) Zimbabwe Kut Holh Zulu Holh\nVawlei thil sining hi . . .\namah ning tein maw a si peng lai?\na chia chin lai maw?\nasiloah a ṭha deuh lai dah?\n‘Pathian nih an mitthli vialte kha a hnawh dih hna lai. Thihnak a um ti lai lo, ngaihchiatnak le ṭahnak le fahnak zong a um ti lai lo. Thil hlun vialte cu an lo dih cang a ti.’—Biathlam 21:3, 4.\nLungsi hnangamnak le sullam a ngeimi rian.—Isaiah 65:21-23.\nZawtnak le sifah harnak a um ti lomi nunnak.—Isaiah 25:8; 33:24.\nChungkhar le hawikom hna he a zungzal in nuam tein umṭi khawhnak.—Salm 37:11, 29.\nZumh khawh a sinak a ruang pahnih a um.\nPathian nih a biakam vialte a tlinter khawh. Jehovah Pathian a ṭhawnnak cu ri a ngeih lo caah amah lawnglawng kha “a lianngan bik” a si tiah Baibal nih a ti. (Biathlam 15:3) Cucaah vawlei thil sining hi ṭha deuh in kaan tuahpiak hna lai tiah bia a kan kamhmi ningin a kan tuahpiak khawh. “Pathian caah cun zeizong vialte hi a si kho ko” tiah Baibal nih a ti.—Matthai 19:26.\nPathian nih a biakam ningin tuah a duh. Tahchunhnak ah, Jehovah nih a thiciami pawl thawhter ṭhan ding kha aa ngaih tuk.—Job 14:14, 15.\nPathian Fapa Jesuh nih vawlei i a um lioah mizaw pawl kha a damter hna tiah Baibal nih a ti. Zeicah cutin a rak tuah? Zawtnak kha lohter a duh caah a si. (Marka 1:40, 41) Jesuh cu a Pa bantuk in mi bawmh duhnak lungthin a ngei. —Johan 14:9.\nCucaah Jehovah le Jesuh nih a nuammi hmailei ruahchannak ngei hna seh ti a kan duhpiak kha kan zumh khawh.—Salm 72:12-14; 145:16; 2 Peter 3:9.\nVawlei thil sining hi ṭha deuh in Pathian nih zeitindah a kan tuahpiak lai?\nMah biahalnak i Baibal a phi kha MATTHAI 6:9, 10 le DANIEL 2:44 ah zoh.\nPathian Pennak i Siangpahrang cu aho dah a si i Pennak nih zei rian dah a liim?\nText Digital cauk download option Hmailei ah Zeidah a Cang Lai tiah Na Ruah?\nAudio Awkhumhmi download option Hmailei ah Zeidah a Cang Lai tiah Na Ruah?


Dr. Rual Uk Nih Noah Kuang A Timi Hi Hman Dawh Ngai A Si, Bible Nih “Noah’s ark” A Ti Caah “Ark” Ti Cu Kuang Tiin Hman Mi A Si – Myanmar Chin\nDecember 1, 2019 Myanmar Chin Biaknak 0\nNOAH NIH A SERMI HI “LONG” MAW ASI “KUANG” DAH?\nRev. Dr. David Van Bik nihcun “long” tiah a ti. Evan. Dr. Rual Uk nihcun “kuang” tiah a ti. Zei biafang dah hmang usih law a hman deuh hnga tikha ruat hna usih!\n1. Evan. Dr. Rual nih “Noah long” ti loin “Noah kuang” tiah a tinak sullam cu long cu a zahnak ( athainak) a um awk a si. Noah long cu a thainak (azahnak) a um lo caah, mah duhnak hmun ah kal ter khawhmi a si lo caah “long” tiah kan ti awk a si lo, “kuang” tiah kan ti awk a si tihi a dirpi mi a si.\n2. Cun, Evan. Dr. Rual nih a chimmi hi hman dawh ngai a si rih nak cu Noah long cu “Noah’s ark” ti a si. “Noah’s ship or Noah’s boat” ti a si bal lo. Asiah “ark” timi hi zeitindah kan leh lai? Moses chan in Babylon sal an tan tiang Israelmi nih an neihmi cu Pathian kuang a si i cucu “ark of the covenant” ti a si. Hika zawn ahhin “ark of the covenant” cu “biakam long” tiah kan ti kho lo, “biakam kuang” tiah leh a si fawn. Cunihcun Evan. Dr. Rual nih “long” siloin “kuang” tu a si a timi ruahnak hi “ark” timi biafang hikazawn i an hman ning nih hin a van bomh ngaingai.\n3. Asinain “Noah long” ti ti loin maw “Noah kuang” kan ti dih ne hna lai? Keicu ka ti kho lai lo. Kei nihcun “Noah long” ka ti tthiamtthiam ko lai. Zeicatiahcun:\n(a) Laimi nih kuang kan timi, tikuang, vokkuang, tehna cu thingtum pakhat lawngin sermi khi an si ngawt. Noah long cu thingtum pakhat lawngin sermi a si lo caah “Noah long” tihi a hman deuh ko hnga tiah ka ruah.\n(b) Cun, thingkuang, ruakkuang tehna khi kan auh tikah “kuang” timi biafang kan hman ve. Hihna pawl hi thingtum pakhat lawngin sermi cu an si fawn lo. Thingphel tampi in sermi an si ko nain “kuang” kan ti fawn hna, long kan ti hna lo. Hi nihhin Evan. Dr. Rual chimmi kha a van bomh tthan. Asinain “kuang” kan tinak a ruang cu, ruakkuang le thingkuang cu ti cung ah minung nih i citmi a si lo caah le minung i cit awktlak in a nganmi an si lo caah kuang kan tinak a si ka zumh.\n(c) Cun, thing luang pakhat lawnglawng in kan ser i ti cungah kan i citmi cu “vok kuang long” kan ti. Hi zawn ahhin “kuang” zong kan hman i “long’ zong kan hman tthiamtthiam. Asiah “Noah kuang long” tiah teh a hman ve ne hnga maw?\n(d) Cun, Laimi nih kuang kan timi cu a chungah khua kan sak khawh nak hmun khi kuang kan ti hna lo. Noah nih a sermi cu dong 300 a sau i, dong 50 a kauh i dot thum asi caah “kuang” nakcun “long” tiah a hman deuh ko tiah ka rauh.\n(e) “Ark” timi hi English dictionary tampi nihcun “the ship built bu Noah” tiin an fian ter. Cucaah Noah kuang ti nakcun “Noah long”tihi kei cu a dikmi ah ka ruah ko.\n(f) Cun, Evan. Dr. Rual nih long cu azahnak a um lawngah “long” asi a timi he pehtlaiin tilong nganmi (ship) an ser liomi khi kan zoh tik ah azahnak an ser rih lomi a si ko zongah “tilong” (ship) kan ti tthiamtthiam ko. Cucaah long cu long asi nakhnga azahnak a um le um lo in tuah ding a si lo. Alianhngan (size) tu in kan zoh awk a si i, zeibantuk caahdah an hman mi a si tiin kan zoh awk asi i, cun zeibantuk hmunhma (rili ah maw, tiva ah maw, inn chung ah maw) hman awk ah an ser timi nih “long” le “kuang” cu a fian ter ko tiah ka ruah.\n(g) Ti cung i minung nih i citmi cu “kuang” a si bal lo, “long” asi peng. “Vok kuang long” hmanh ah khin “long” timi biafang ai tel. Cucaah Noah long” timi hi kei cu ka uar.\nNote: Dr. Aung Myint Thang nih a tial mi lak chin mi a si.\nBiathli A Lang, Messi Nih Ballon d’Or A Lak


PDF Le Ralkap Fak Tak Tak In An I Kah Hna - News and Media\nNihin Public Defense Force le ralkap fak tak tak in an kah tiah tiah a si. Kaniel i Public Defense Force PDF le ralkap an I kahnalk a fak tuk hring hran hna. Nihin nazi 5 pm ah khan khua mi pakhat nih Ywar Thar village pawng, Kani township, Sagaing region ah fak tak in ralkap he kah dohnak a um tiah a chim.Kani-PDF hnia niih ralkap mawtor hna cu.\nThakhutal village an dir ter. 300 military forces hna le. Kani-PDf tu tiang an I kah doh lio a si. A thhi mi le hliam hma a tuar mi thhei a si rih lo. Relchap -Kalaymyo Khrihfa Thlanhmun Ah Thlakhat Chungah Miruak 270 Vui An Si. Kalaymyo ah Covid-19 zawtnak a chuahhnu ah Kalaymyo khuachung khrihfa thlanhmun ah June 1 in June 30 thlakhat chungah.\nMiruak 270 vui an si tiah Kalay khrihfa thlanhmun committee phaisa tlai nih cathanh an chuah. Atam deuh cu Covid zawtnak ngei mi le , Covid zawtnak ngeilai tiah ruahdamh mi an si. Cuchung ahcun, Pathian riantuan mi Rev.(19) le RC Father (3) ,dihlak (22) an i tel. Kalaymyo ah a nunnak a liam mi hna zatuak cun nikhat ah minung 9 an si. Kalaymyo thlakhat.\nChung nunnak a liam mi ah pa (168) le nu (102) an si, cu chung ahcun mino (28) zong an i tel ve. Atu langhter mi zong hi, khuapi chung ummi mithi cazin lawng asi rih, khuate lei cazin telh asi lo. Kalaymyo ahcun,mah le biaknak cio in thlanhmun an ngeih cio. Pur(June) thla chungah Pastor 40 hrawng an nunnak a liam. 2021 Pur(June) thlakhat chungah.\nPathian riantuan tu minung(40) hrawng an nunank a liam. Thlakhat chungah Covid 19 le zawtnak dangdang in Falam ah minung 19 an nunnak a liam.Kalat Khrihfa thlan pathum Varpi thlan.Myohlah thlan,Hmuntha thlan ah minung (270) ruak vui asi. Raldohnak in ram caah pumpe mi hna le hmun dangdang he cun Pur(June) thla chungah Chin mi minung(300) tluk an nunnak a liam.\nA poi tuk e! NLD Chairman An Thah


Thinphang Tuk Si Cang! Ralkap Nih Uknak An Lakmi Kongah U.S Nih Cathanh An Chuah Colh – Chin World News Evening\nA poi taktak khi si cang ko. Myanmar Kong ah US a Holh Colh Cang! Ralkap nih Myanmar ram uknak an lakmi kong ah US nih cathanh a chuah colh. An tuahmi an ngol lo cun Action kan lak lai tiah ralrin peknak bia a chim. “Myanmar ram thilcang kong he pehtlai in Nation Security Advisor nih President Biden sin ah fianternak a tuah cang…\nMyanmar ram thimnak phichuak thlennawn timh cawlcanghnak le Myanmar Democracy thlennak donhkhanh i zuam US nih kan cohlang lo…atu thil sining kong ah ttuanvo ngeitu hna nih an ngol lo ahcun US nih action kan lak lai…Democracy le Remdaihnak kong ah temh-innak caan saupi a tong cangmi Myanmar rammi hna he fek tein kan dir tti,” tiah US White House nih cathanh a chuah. Note: A tawifiannak bik in kan lehmi a si.\n“November 8, 2020 thimnak ah vote ningcang loin thlaknak tam tuk a um nain acozah lei nih an chimphoih duh lo ruang ah le Amyotha Hluttaw le Pyituh Hluttaw thawk caan kan thawnpiak u tiah kan halmi an kan zulh duh lo ruang ah phunghrampi pohma 417 ning in Emergency sining kan phan tiah thawng kan thanh. Cun, phunghrampi pohma 418 (a) ning in Myanmar uknak cu ralkap bawizik kut ah ap a si cang,” tiah ralkap thawngzamhnak MWD hmang in thawng an thanh. Credit: The Chin Journal


Education – Chin Modern News\nTi ikholh cu minung kan thianhlimnak le ngandamnak a kan petu thil pakhat a si. A hlei in, Malaysia ram ahcun siinpi ah Doctor thiamsang a simi hna nih an mizaw tak a lin tukmi hna pawl khi tikholh an fial tawn hna. Minung caah Tikholh/takkholh cu a tthat ve bantukin ralrin awk zong tampi … Read more\nCategories Education 163 Comments\nFebruary 28, 2019 December 12, 2018 by chinmodernnews\nVawlei cung cu i manh lo ngaiin riantuan le cawlcanghnak hmun a si bantukin, rian he pehpar in kan va phaknak hmun paohah chuncaw ei asiloah din-ei dakta a hmangmi ka si hna. Dr Sameer Patel nih cun, kan tuah le tuah lo zong ruat theng lem loin nifate i ngeih pengmi ziaza (habit) ah … Read more\nCategories Education 201 Comments\nRua Chungin A Chuakmi Ti Khi Ngandamnak Caah A Rak Ttha Ngai Ve\nRua chung i a ummi ti khi , mi tam deuh nihcun ka theih ko lai nain, minung ngandamnak caah a tthat kan thei tuk men lai lo. Tuluk le Thailand ram hna nihcun a tthatnak an theih ngai piin ah kokek sii bantuk ah an hmanmi an hman ngaimi a si. Rua kung a … Read more\nCategories Education 91 Comments\nTha umnak ca i dinmi (Energy drinks) timi pawl hna hi, rianhrang a tuan deuhmi hna le zanrian (nightship job) a tuan deuhmi hna nih din khun deuhmi a si. A ruang cu mitkuh zong a hrioter deuh pinah thazang zong a um deuh i riantuan caan chung caah thahnem deuh seh tiin, mitam u … Read more\nKan Ha A Chiatter Khotu Thil Phun (8)


Falam Peng Kahdohnak Kong Thawngpang Thar - Chin Eleven News\nFalam Peng Kahdohnak Kong Thawngpang Thar\nFalam Peng kahdohnak ruang ah pawngkam khua khua hnih ralzaam dirhmun in an um! 2021 July 20 Falam peng chung CDF ralkap le SAC ralhrang (mithat phu) kahdohnak ruang ah pawngkam khua a si mi Tlangzar le Tal khuami hna cu ralzaam dirhmun ah an dir tiah tiah theih a si.\nJuly 20 ni ahhin suimilaam 3:00PM hrawng ah voi khat le suimilaam 5:30PM hrawng ah voi khat a si i hi kahdohnak ruang ah minung a thimi le aa hliam mi fiang in theih a si rih lo tiah kan theih.\nKhuami an zaamnak kong he pehtlai in khuami pakhat nih, “Mah khuale ram zaam tak hi kan i tim lo. Asinain, atu lio SAC ralhrang sining hi cu mizapi nih kan theih dih cio.\nAn hmuh mi poh tlaih le hrem le tukvelh an si tik ah khuachung mi nu le ngakchia ca ah kan ruah i kan zaam hi a si. An i kahnak hi kan khua he aa nai te. Zeitik tiang kan um lai kan zaam lai ti cu chim a har,” tiah a chim.\nHi kahnak hmun ah a ra mi hi an dihlak ah buakthlak in minung 80 hrawng an si tiah khuami nih an chim. Atu khua chuah takin a zaam mi khua hna hi an khua hnih fonh in minung 500 tluk an si tiah kan theih.\nCun, khuami hna chung in minung pahnih an thawngpang theih a si rih lo. SAC lei nih an tlaih hna i si lai tiah khuami hna nih an zumh. 2021 July 21 tuzing suimilaam 7:30 Mindat CDF ralkap le SAC ralhrang kar ah kahdohnak a chuak ve tiah theih a si. Credit: THP\nRalhrang Pawl Thiltuah Hi Cu Fih A Nung Tuk Eh. Dr. Kyaw Kyaw That Cung I, An Thiltuah Hi\nMindat CDF Le Kawl Ralhrang Kahnak Thawnpang Thar


Nihin Chun Thawngpang Hi Van Zoh Hmanh! Lawmhnak In Naa Khat Lai! – Chin 11 News\nNihin Chun Thawngpang Hi Van Zoh Hmanh! Lawmhnak In Naa Khat Lai!\nCu kong he pehtlai in tuchun Sandahpiahnak i, Palik pathum hna zong an hriamnam he Mipi lei ah an tang i, An hawi le nih an dawh len hna nain an duh lo. Cucaah a tu hi Mipi lei nih an hriam naam zong tha tein an ap piak hna i an thuh colh hna! ” Magwe ah Palik pathum cu Mipi lei ah an dirpi hna, An hriam naam zong tha tein mipi nih an ap piak hna i an thuh colh hna” tiah theih a si.\nMah link hi hmet Hmanh! Nihin Chun Video Thilcangmi na hmuh colh lai!\nMah Hi Pel Lo Tein Relchih Hmanh! A Tha Tuk Lawlaw: Hlawtdaw le NCA lam in thlen khawh lo dingin Ralkap nih an ser mi 2008 Phunghrampi thlenkhawh nak lam cu a ong vuaimai cang. A hlan pi kan in ca zong karak tial bal ve. Phunghrampi thlennak ca ahcun Ralkap nih aanaa an ting a herh tiah ka ruahnak ka rak chim bal. Saduhthah cu asilo nain Ralkap nih Aanaa cu an ting taktak cang. Kan Pupa le chan ah NE WIN (Ralkap) nih aanaa a ting i kan Pupa le nih an rak tei lo.


“Mah Lo Cun Sorry Si Sual Lai” Ti Bak Cang Hi. – Kawltu Team\n“Mah Lo Cun Sorry Si Sual Lai” Ti Bak Cang Hi.\nNote : A tanglei capar hi Esther uar ngaingai tu Chaw Chaw San nih Esther Kawl pitar nu hmai a kun nak kong he peh tlaiin Esther a chanh nak kong a chim mi a si. A biachim mi cu uar um taktak si. Esther hi a rak uar tuk ti zong a fiang ngaingai. Uar um law law .\nMah ti hin Chaw Chaw San nih a chim, “Hi hmathlak he pehtlai in Esther nang cu khrihfa na si ah siseh, buddha na si ah siseh minung uotnak na pek hna hi nangmah nawl si. Nang le kan nih kawl cu kan biaknak hmanh i khat hlah sehlaw thazaang kan in pek zungzal. Thazaang kan in peknak aruang cu a nuhpinggia lei na cawlcangh mi kha asiko. Na biaknak le na miphun tiin thleidan kan in ngeilo. kan nih kawl cu minung poh kha dawt ii minung bantuk in zohkhenh kha kan duh. Cun We love Esther Dawt Chin Sung group zong hin budha biaknak pawl le khrihfa pawl tiin a um lo. A hopoh luh a ngah ko, budha kan si ruangah le kawl miphun kan si ruangah chuak uh an kan ti ahcun chuah ding ready kan si ko. A sinain rak kan zoh niam hrimhrim hlah uh, mah locun sorry si sual lai.” tiah a chim.\n(A tanglei hi Esther nih fianter nak a tuah nak kong a si) Hlasak thiam Esther cu kawl pitar nu hmai kun in a biak tiah laimi tampi nih kan soisel taktak. Minthang pakhat pi a min tthatnak vialte kan hlonh piak dih. Lai phung in cun a si awk si ve ko nain an mah kawl phung upatnak kha kan I fian ah abiapi tuk ve.\n← Chin State ah NLD nih 85 % teinak an hmuh lai, Cozah an Ser lai i, Party dang hmunhma pek an si lai loh.\nRamdang Nungak Ah Ruahsual A Fawimi Lainu Muidawh Ngun Tha Cer Hmanthlak Pawl. →


Zeiruangah Dah Biden Hi US Mipi Nih An Thim i Trump An Hnawl? – Chin World News Evening\nZeiruangah Dah Biden Hi US Rammi Mitampi Nih An Thim i Trump An Hnawl? Zeiruangah dah US ramchung ummi tampi nih an i thim tiah keimah le ka hmuh ningte pakhat in ka van tial lai. Vawilei cung minung vialte hi kan hal hnasehlaw kan duh thimmi tampi lakah ai tel ve dingmi pakhat cu Zalonnak hi a si.\nBiden nih a tuan dingmi us ram caah a thami tampi lakah Laimi harsa in kan umte lai maw timi zong ruah phu ngai than. Biden nih a uk tak i a kalpimi a thami tampi lakah Bible he ralchanh in biakhiahnak a tuah thante dingmi ngaikhat-thit-umhnak nih khrihfami cu Obama chan bang mithli he a chiahte hna lai.\nBible zoh tikah minung hi zalonnak ngei dingin Pathian nih a rak kan serlo, pakhat sal kan si cun pakhat sal sinakin luat timi lawng a um. Zei sal ahdah kan taante lai timi lawng ruah awk um cang. 1. Zalonnak-biden 2. Zalonnak thleidan thiam- Trump Phone si caah cafang palhmi tam kho men ka ruat thiam u, thazaang pek philhlo tein ka page hi like le share in ka bawm ve u. Credit: By. Stonnybawi


Ralhrang Hna Nih Ankal Pah In Khuami Pawl Satil Anthah Hna Ni An Ei Hna – Chintanbo\nMindat Matupi lampi thluan in ara mi ralhrang hna cu Lampawng Kehvorh I aum mi khuapawl hna cu Hriamngan (miakpi) in an kah hna pinah lampi thluan pi atlawng mi khuapi pawl hna I an Sia pawl cu an thah hna I lampawng ah na ei hna.\nCun Tuzing February 5, 2022 ah khan ralhrang hna nih hriamngan(miakpi) kuan pa 5 cu Bawng khua an tla I apuak lo mi zong an um tiah theih asi. Atu hi ralhrang hna motor in ara mi hna cu Meng 18 timihrawng ah an I kap cuahmah I Matupi in ara chuak mi ralhrang hna cu ni 12 an rau cang I Matupi in Meng 104 ahla mi khualam cu Mindat khuapi cu an phan kho rih lo tiah theih asi.\nMatpui lei in ralhrang arak tho tu hna cu Rezua khuapi chung tiang an rak phanh hnu ah khuapi chung I aum mi khuanu khuapa hna cu, ahim deuh tiah an ruah nak hmun an mah le neihniam deuh um nak khua cio ah an zam dih hna. Cu ti in mipi an zam dih cu ralhrang nih cantha ah an I lak I, inn khat hnu in khat in an lut i mipi hna inn chung thilri vialte an fiar dih an hrawh dih pin ah cheukhat in hna le Biakinn hna ah cun an mah umnak sakhan caah an hman hna.


BREAKING NEWS: ZAHNAK TLANG AH MEITHAL LE BOMB A PUAK THLUAHMAH – The Chinlung Post\nBREAKING NEWS: ZAHNAK TLANG AH MEITHAL LE BOMB A PUAK THLUAHMAH\nSeptember 10, 2021 admin Chin 0\nBreaking News: Zahnak tlang chung ah bomb le meithal puah thawng a thang, minung pakhat bomb aa lamh .Thantlang Peng, Zahnak tlang chung ah nihin September 10 zinglei in bomb le meithal puah thawng theih a si. Khuami pakhat nih, “Atu zong meithal thawng kan theih cuahmah ko. A ho an si zong kan thei kho ve rih lo,” tiah a chim. The Hakha Post nih suimilaam 7:30AM i thawng kan theih ning ahcun, minung pakhat bomb aa lamh i fak ngai in hliam a tuar tiah kan theih. Thawngpang tling rianrang in thanh khawh kan in zuam than hna lai.\nThawngpang dang: Min Aung Hlaing nih PDF pawl a tthuat ve cang hna, Abia afak taktak, Min Aung Hlaing nih a timi cu PDF pawl nunnak zong a ngei lomi thilri kha hrawk hlah uh, nan ngamh le nan ral a that taktak asi ahcun ralkap pawl hi rak doh hna uh tiah a chim. Hi bia Min Aung Hlaing nih a chimmi hi Naypyidaw ah tuni meeting an tuahnak ah a chimmi a si. PDF ralhrang hna nih nunnak angeilo mi thilri bomb in an hrawh.\nPDF pawl nan ral athat ngai asi ahcun ralkap hi rak doh hna ulaw, Minung pakhat siseh a bu pakhat hrawh duhnak ruangah thil nan tuahmi hi minung phung zong a si lo, hithil nan tuahmi hi ngol cang uh. PDF pawl ralrinnak kan pek hna, thilri hna nih zeihmanh an tuah kho hna lo, Nan ral a that ngai asi ko ahcun ralkap hi rak doh hna uh tiah a chim.\nAruang um loin khuabawi pawl nan thah hna. USDP hna cu dalan tiah fakpi in nan doh hna i nan thah rih hna i, kawlram cu uktu ngeilo mi ram bantuk a chuah ruangah ralkap hna nih fak piin kan rak i doh dingmi a si. Khuachung mipi cungah harsatnak a chuak lai. PDF ralhrang hna tukdohnak a cawnpiaktu hna tlangcung hriamtlai zong daitein rak um tiah kan nawl fawn hna.Apeh tthan rih mi cu, PDF pawl nan sualnak i ngaichih in ralkap sin ah nan rak i ap a si ahcun lunglawm tein kan in cohlan hna lai i, dantatnak zong pakhat hmanh kan in pe hna lai lo tiah ralhrang kawlralkap lutlai le mithat lainawng Min Aung Hlaing nih fak ngai in PDF pawl cu a tthuat hna.\nPDF PAWL MIN AUNG HLAING NIH A SINGKHAW CANG HNA HIH\nTHAWNGFIANG, THANTLANG PENG LUNGLER AH AN I KAP CUAHMAH


AA Nih Paletwa Peng Chuh An Kan Timh Mi Hi Zum Loin Na Um Rih Sual Maw? – Chin 11 News\nAA Nih Paletwa Peng Chuh An Kan Timh Mi Hi Zum Loin Na Um Rih Sual Maw?\nPosted By: Chin News April 15, 2020\nLaimi upa lungfim le CNF upa vialte zong nih Paletwa cu AA nih chuh an kan duh ti kha an hngalh dih. Zei tuah awk an hngalh lo le an ngamh lo ruangah an aukhuan awk tluk in an au lo bia a si. Nain tlawmte cu cawl an i tim pah cang ko. Nain Laimi aa fimter țung i a fim tak țung lomi nih cun an zum lo. International Boundary kan ngei an ti. UN um ko an ti. Aa seng lo tak khi a si. Paletwa Khuapi sawhsawh bak ah khin Rakhan an tam deuh ti hmanh an hngal lo. Hakha peng ah Laimi lawng te kan si bantuk in Paletwa zong khi Laimi-Chin an si dih rua an ti. AA kha aa dor taa mi sawh ah an ruah hna i, an kir nolh te lai an ti. An mah AA hmanh nih kir țhan kong an chim bal lo. kan lak lai ti lawng piangpuh in an chim.\nMirang uk chung vialte kha Paletwa cu Arakan Hill ah rak chiahmi a si. Khuate vialte zong ah Rakhan khua tam tuk a um pin ah caholh zong ah Rakhan nih influence a tuah dih mi a si. Mirang chan zong ah Chin hills a si bal lomi Kalay-kabaw hmanh kan ta kan ti ve ahcun Rakhan chinchin nih cun Paletwa kan ta an ti nak ding khi rel cawk loin a lam an ngei. Hriamnam sernak hmanh tuah an i tim cang. Micheu ve nih cun Chuh an kan duh ti cu an pom. Nain AA pawl kha Rakhan state hmunrawn ah an cawl khawh lo ruang ah a si rua an ti. A si hlei lo. AA cu Arakan ram vialte ah fek tuk in an duhnak paoh ah an cawl kho ko. Paletwa chuh hi an mission pakhat hrimhrim ah a rak i telmi a si.\nRakhine ram buainak le harnak kong ah Cathanh tampi an chuah lengmang. Nain Paletwa kha Chin state ti ah an chim bal lo. Karen Human right bu hmanh nih Rakhine ram ah Ralkap nih nuhrin covo an buar nak cathanh an chuah ve i, Kawlral kap nih Paletwa hrawng ah an lainawnnak vialte kha Arakan ah an telh dih. Chin timi hrim an chim sual lo. Hi bantuk hi voikhat hnih te lawng si loin voi rel cawk lo a si cang. Min Aung Hlaing Hakha a rat hmanh ah Chin state ahcun raltuknak a um lo a ti men. Paletwa kong ah kan aw a din tuk ti kha a fiang.\nCNF upa te nih cathanh an chuahmi kha, i rinh hna hlah seh law, an thanh bantuk khan Ralkap țhawnternak cawlcang hram cang ko hna seh. Caan țha bik a si. A thar dirh a fawi bik lio caan zong a si. Lungkhat in Paletwa kong ahcun kan i fut a herh. AA nih an kan chut bal lai lo ti le an kan chuh lai timi kong zong ah i al ding um lo. Kan ram hrimhrim i, an kan nautatmi vial hmanh ah hin fak piin leh awk kan si.\nNote: a tawinak te lawng ka țialmi na fian lo ahcun ka cabia dang tam deuh rel. Tangcheu hmanh nih fian awk in ka țial hna. Mifim paoh nih cun ka cabia tlangkhat tiang in an hrawm.


Sifak Santlailo Kut Riantuan Na Dirkamh Hna An ti I Delhi Chief Minister Cu Innthong ah An Thlak – Thechinlungnews\nSifak Santlailo Kut Riantuan Na Dirkamh Hna An ti I Delhi Chief Minister Cu Innthong ah An Thlak\nIndia ramchung loneitu hna nih cozah bill passed mi kongah duhlonak an langhter. A tu hi zarhkhat hrawng sandah an piahnak a si cang. Zeiruangah loneitu hna nih lungtlinlonak an langhter ti ahcun, a liamcia September thla ah khan India cozah nih farmer hna caah bill an passed mi cu loneitu caah a thalo tuk.\nCozah nih tuanvo la loin anmah tein an tharchuahmi kongah tuanvo la hna seh ti asi. Cu cu loneitu hna caah hmailei ruahchannak a um lo tluk asi. Zeicatiah cozah nih marketing a tuah piak hna lo ahcun, an tharchuahmi thlai vialte cu a lo lak dih ding asi.\nMah kongah biatak tein lungtlinlonak an langhter hi asi. Parliament nih bill a passed mi cu let than seh tiah an ti. India ramchung loneitu vialte an I lungrual thluahmah cang hna. India ram Punjab ah cun thlai hnah hring man vantong bakin a kai cang ti asi. India ram cheukhat ah cun thlai hnah an hringso zong cawk ding a um ti lo.\nA tu hi Lo tuahmi hna nih lo thlai an zuar ti lo. Cozah nih bill pass cangmi a cancel than lo ahcun eilo lampawng ah thi dih ko usih an ti. Minung tamtuk motor lam ah an um hna, motor vialte an kham dih cang.\nSandahpiah mi hna tam deuh cu Punjab le Haryana an tam bik. Nihin zanlei ah Singhu border ah sandahpiahtu hna phurtu truck 200 a phan chap rih lai tiah HT thawngzamhtu nih alanghter. Delhi palik cu aw-lawkchong in an um cang. Sandahpiahmi an tamtuk cang caah zeiti tuah awk an thei ti hna lo.\nSandahpiahmi hna cu Delhi CM nih a dirkamh hna. Sandahpiahnak hmun ah a va ton hna ruangah cunglei BJP cozah nawlpeknak in Delhi CM cu palik nih an tlaih I House arrest ah an chiah colh.\nDelhi CM hi sifak santlailo caah biatak tein riantuantu le lonei vialte dirkamhtu asi caah mipi nih khuaruahhar in an uarmiChief Minister asi. India ram CM vialte lakah an uar bik mi asi. Atu cu a umnak Inn chuahtak kholo dingin Delhi Palik nih nawl an pek cang.\nBe the first to comment on "Sifak Santlailo Kut Riantuan Na Dirkamh Hna An ti I Delhi Chief Minister Cu Innthong ah An Thlak"


Joe Biden Campaign nih May Thla Chungah $80 Million Bak a Hmuh | THE CHIN EXPRESS\nJoe Biden Campaign nih May Thla Chungah $80 Million Bak a Hmuh\nUS – A ra laimi November 3 thimnak ah US President aa cuh ding Vice President [hlun] Joe Biden mipi vote leemnak caah Democratic National Committee (DNC) he i bawm in May thla chungah $80.8 million kan hmuh, tiah Joe Biden campaign nih a thanh.\nThla 1 chung kan hmuhmi vialte lakah a tambik si, ati.\nJoe Biden cu Democratic party aiawh in November 3 ah US President aa cuh lai. Republican party aiawh in aa cuh ding atu lio President Donald Trump he an i cuh lai.\nVote thlak caan a cut hlan ah state kip le khua tampi ah tlawng in ‘keimah ka vote uh …’ tiah mipi vote leemnak biachim le, TV le online ah tangka million tampi dih in i cawngia a hauh caah tangka tampi a herh.\nJoe Biden a uartu mipi nih an ti khawh tawk cio an hlut, thla fatin a hlu pengmi zong an tampi. Joe Biden nih president a ṭuan ahcun ka caah a ṭha deuh lai ti a zumtu mirum le company pawl nih tangka million torlecheng an hlut ve.\nApril thla zongah Joe Biden mipi vote leemnak phu (campaign) le DNC nih $60.5 million an hmuh. Mah tluk US Covid-19 pulrai le sandahpiah buainak lakah hi zatzat tangka hlutu ngeih cu an ṭhawng ngai.\nJoe Biden a rak zuamcawhtu MP/Senator Elizabeth Warren zong nih Nikhatni zaan ahkhan Joe Biden cu $6million bak a ngahpiak.\nJoe Biden caah fund kawltu phu lutlai pawl nih, “Goerge Floyd thih ruangah ram pumpi ah sandah an piah hnu in Joe Biden a ṭanhtu le tangka hlutu an karh chinchin,” tiah an chim.\nTrump campaign a let in tangka ngei deuh\nDonald Trump cu kum 3 chung bak fund a kawl cang caah Joe Biden nak let in mipi vote leemnak caah tangka a ngei deuh.\nTrump campaign nih May thla chung a ngahmi a thanh rih lo. April thla chung ahkhan Trump le Republican National Committee (RNC) i bawm in $61.7 million an hmuh. A pelte in Democrats an tei hna.\nApril thla dongh tiang ahkhan Trump campaign (mipi vote leemnak) caah an hmuhmi dihlak $742 million asi cang. US President aa cuhmi vialte lakah mah zat fund a hmumi an um bal lo. Trump nih cazin thar a ṭial.\nAtu bank account ah tangka fang bakin $255 million an ngei rih.\nTrump a chuah ni, kum 74 a tlin ni, June 14 ni 1 chung te bakah $14 million an ngah.


Salai Van Cung Lian nih Salai Lian Hmung Sakhong cu lih a timi kong ah ka bia lehnak – TIMES OF CHIN NEWS\nPosted By: thawngthawng February 23, 2020\nPhiangkum dah ti lo cun ca ka țial ti lai lo ka ti bang, a biapi deuhmi lawng ka țial lai. A biapimi zong cu a tampi ko nain cu lak zong ah pakhat pahnih lawng ka țial cang lai. Van Cung Lian timi cu ho dah a si? A pakhatnak ah Van Cung Lian hi fimnak ah a let zakhat in ka thlaumi a si. Lar duh le Falam cawisan duh ah heh tiah lih le lih in bia hleivuang tuah a hmangmi a si. Video i thlak i Chin History ti phun in Falam ropui nak a aupi lengmangtu a si. Lar ning ti duh ah Falam a phak hui hna ahcun Falam Vawlei ah aa bawhter lai i post a hmangmi a si. Kei vial hi ka Lar tuk lai ti phan ah hmanthlak le video i tar len ka duh lo nain sniper bang zapi nih nan hmuh khawh lo mi le nan ruah phak lo mi ralpawl a hei hmutu le kaptu kha ka si. Van Cung Lian hi sawi ka duh lo. Sawi awk tlak zong ah ka ruat lo. A cațialmi pawl zong hi ka rel bal tuk lem lo, kan Hakha media pawl nih dah nan van post chin ti lo ahcun. A tu a cung i a kong ka chimmi zong kha a blog ca ka rellen ruangah si loin Hakha media ah hin a uar ngaimi nan um hna i, a țialmi pawl nan van post chin lengmang caah ka hmuhmi sawh a si. Cutikah hi ti zoh sawh ah cun tuanbia hngal bal ve lo, Laimi pawl an hlen dih sual hna lai tiah ka chimnak a si.\nVan Cung Lian nih aa thawh i Pu Lian Hmung Sakhong chimmi cu phancawp a si a ti an ti? Curuangah cun a mah zong hi phancawp hmang a si ve ka langhter lai.\nTlaisun nih Hriamnam an chiah cangka 1891 thokin Chinram cu Mirang kut ah a tla nain Chimram chungah raltete cu a chuak pah lengmang ko a ti, Curuangah Lal Luai zong kha hi lio ah hin mirang a doh hna kha a si a ti. Mah vial a chimmi hmanh ah hin a hngawng merh colh hngap ka duh nain kaa sum deuh. Tlaisun ral sungh le Chinram Mirang kut tlak pakhat hmanh aa seng lo, aa pehtlailo. A mawhlonak pakhat te cu Carey le Tuck cațialmi aa bochantuk pin ah Pupa pawl bia le hla taktak a hngal bal lomi a si caah a si.Carey te ca rel zong ah cu tluk lawmman in tlaisun an cawisannak cu a um lo, Carey te hi an cauk an rak țial ah hin nikhat hnih men ah an țialmi a si lo. Kum tam tuk te, an diary i, an record mi kha chirhchan a si. Cutikah Mirang Laitlang an kai hlan deuh ah hin Shwe Gyo Pyue minta timi kawlpa hi pu Con Bik, Tlaisun te sin ah a ralkap zakhat hrawng he an rak i dor, curuangah Carey le Tuck, Kalay lei deuh ah a ummi an si tikah Con Bik kong hi an hngalh ngai i an rak chim thiam ngai nak a um. Hakha tu hi Thlang deuh a ummi le, a pennak le uknak hi thlanglei le mizoram lei ah a va zaumi a si tikah Caray te nih tampi an rak hngal rih lo. Curuangah ca an țial hram thok ah khan Tlaisun hi Chinhills ah cun humham ngei bik an si tiah Carey te nih an țial, Cu te cu Van Cung Nung timi pa nih hin tleihtleng ah aa hman i, mirangca he kawlca he Falamca he tiin blog kip ah Falam cawisannak caah a chim zungzal. Hi ka zawn ah hin hngalh awk pakhat cu Kalay lei ah a ummi Carey le Tuck te caah cun Tlaisun kha huham ngei bik an rak si men tak ko lai, Nain Halkhapi caah zei tik hmanh ah Tlaisun hi huham an ngei bal lo, kan upat bal mi hna an si lo. Mirang kai lo ahcun 1,2,3 bak ah kan phil cikcek khawhmi an rak si. Halkha cu chim lo, Zahau, hmanh nih Con Bik te pawl cu an ci hmih dih an rak timh cang hna, kha lio ahcun Mirang ruahnak ahcun Zahau cu Tlaisun sal khing ah an rak ruah hna. Ziah tiah cun tlangcung taktak ah an ra rih lo i, a chung sining taktak an rak pemh lo. Mirang a do tu Kawl Shwe Gyo Phue minta aa dornak a si tikah mirang nih Tlaisun cu a pical ngai ah an rak ruah sual hna. A sinain a taktak le a ngaingai tiahcun Tlaisun timi Con Bik te pawl hi Lairam chung ah miralchia bik mi an rak si. Zapi nih cun nan pemh lai lo. Nain a fim tu cu an rak fim ngai ve. Zahau, Sim, Laizo le Hualngo pawl hi Tlaisun nih cun ralkap ah an rak hman hna i heh tiah kawl khuate le Tidim lei mi pawl dotu ah an rak hman hna, Ngawn le Zaniat pawl nih doh an duh hna ahcun Zahau ti pawl hi an hman hui hna, cu bantuk țhiam in Laizo, Mangkheng ti pawl nih Tlaisun sinin luatnak khel an duh ahcun Zaniat ti pawl kha an hman hui hna, a fawinak chim ahcun Falam peng ah khin, miphun tenge an tam ngai i, Tlaisun nih an rak mawngh hna ti nak khi a si. Nain a donghnak lei ahkhan cun mawngh cawk khawh dawh an si ti lo i, zahau nih thah dih timh cu an rak timh bal hna nain mirang kai lai a si caah lungrual in an i la, nain mirang kai hnu zong ah khan an buai ngai rih. Falam peng an tlang holh, Falam khua chung holh khi Tlaisun holh si loin Zahau or Laizo holh a si. Chim duhnak cu Zahau nih tlaisun pawl an tei hna a langhnak a si. Hriamnam in i tuk le doh chan a si lo tikah holh tu in an naan dih hna a lang, curuangah Hakha le Falam zong hi meithal cun kan pupa chan hmanh ah a do huaha lomi kan si caah tu chan hrim ahcun doh phung a si lo, Nain Holh ahcun Zahau te hna cu one two three bak in tei ding kan si cang.\nMirang an kai ahhin Kalay lei in a rami caah Tlaisun tuk hlan ah Lampi khua pawl Siyin pawl tuk hma sa a herh. Kankaw lei a rami caah Hakha tuk hma sa a herh, i India lei a rami ca zong ah Hakha tuk hma sa a herh. Pu Con Bik cu a thin lawng phang cang ti a si. Kawl Shwe Gyo Phyu nih cun Con Bik cu a phun phun in a tukforh ve ti a si. Shwe Gyo Phyu hi Siangpahrang thisa a ngei mi a si lo, Mirang a dohnak ah a mah le a mah Minta tiah Title aa pe mi a si. Cutikah Mirang kong le Kawlram kong tampi a hngalmi a si. Con Bik sin a um tikah Con Bik zong fim tampi aa chap ve kan ti lai cu, nain Kawl ngian kan ti cu, lih le lih in a tuuk ti a si. Mirang Pawl nih Lairam ah palai an van thlah hna i, Tidim le Tlaisun khua Con Bik te pawl nih cun upat hmaizah tak in an rak don hna, Nain Hakha tu nih cun an rak thah hna. A ruangcu Hakha nih mirang an țih hna lo kha an langhter. Con Bik te tu nih cun an țih tuk hna i, an mah ngai ngai tu ngam loin Siizin pawl tu lawng kha an forh hna ti a si. Shwe Gyo Phyo um lo ahcun Con Bik cu tuan tuk ah khan mirang hmai ah kukbil in surrender a tuah ding a si cang. Shwe Gyo Phyo mithmai zoh ah a leng zoh nak ah Raltha aa lawhter bia a si. Vawikhat hna cu Tlaisun Uktu pakhat ve bawi hmung um lo ahcun Shwe Gyo phyo cu mirang sinah chanh a si ko hnga ti a si. Bawi Hmung nih a si kho lo a ti caah a si.\nZiah tiah cun mirang zong nih khan nan kan chanh (kuat) lo ahcun kan in tuk hna lai tiah an ti lengmang tik hna ah um awk an hngal ve ti lo. Mirang nih Siizin an phomh tiang ah hin Tlaisun cu an i chang rih ko. Nain Hakha nih Mirang sining taktak a zoh tikah “dohțhalo” a si ti kha a hmuh. Ziah tiah cun India lei in mirang ralkap 3380 le Kankaw lei in 1896 hriamnam tling he Hakha doh bak ah an kai kha Hakha nih a hngalh cang. Cucaah cikkhat cu ra ko hna seh law, thilsining kan zoh lai i, a caan nih a chit tikah kan thah te hna lai tiah an i zuah hna. Mirang Ral bawi le Hakha Bawi pawl cu daw ngai in an i tong hna, Hakhapi ah Mirang ralkap an um cang ti kha Tlaisun pawl, Pu Con Bik te nih an hngalh ve tikah an ning țih dih cang ti a si. A khuk i bil i i ap colh bak kha a duh ko nain aa ap a si ahcun Shwe Gyo Phyu Kawl pawl kha mirang nih cu hlan an rak sualnak ruangah an thah ding hna a si. Biahrennak nih le an tuah cang fawn, Pupa biahrennak timi cu “kan thi ți lai kan nung ți lai” ti kha a si. A sinain biahrennak pi zong va ngei kun hna ai, Hakhapi nih Mirang a pom hna timi an hmuh tikah khan cun Pu Shwe mithmai zong zoh awk a țha ti lo. Con Bik ci zer ve kaw, leklak tiah a ukmi pawl kha a kawh hna i, Ral kan i tu lai ti bang in zei hngal lo, Zahau, Hualngo, pawl le Siizin cheu khat ramtang i aa dupmi pawl tiang in minung thongthum hrawng Tlaisun khua ah a pumh hna. Siizin le Zahau ti pawl hi miraltha taktak cu an rak si ve i, Con bik nih do uh a ti hna ahcun an doh tak ko hna lai, Nain Con Bik Tlaisunpa nih mah bantuk ralțhatnak a ngei lo. A zei ti hmanh in an doh khawh ding hna zong kamkhat ahcun a si fawn lo. A sinain Con bik nih khan mirang hmai ah mithmai tha hmuh a duh ruang ah kha vialte a mi kha a kawh hna a si, nain an i surrender țhiamțhiam. Shwe Gyo phyo kong zong ah zei bia hmanh an chim ngam ti lo i, mirang sin ah Tlaisun nih Shwe Gyo Phyo an chanh ti cu aa dawh lai lo tiah mirang zong an fim ve caah, Tlaisun sinin tlai lem ti loin an mah tlaih in an tlaih i, Pu Con Bik kawipa Pu Shwe cu hri in an thlai i an thah.\nHi zawn ah hngalh a herhmi cu Hakha nih khan Mirang an rak pomhlawm hna ah khan a duh ahcun a pennak chung bakin ralkap minung thong nga in thong hra tiang Hakha ah pumh ve i, cu hnu ah mirang sinah rak i ap ziar ve khawh a si. Cutin rak tuah ve hna seh law, tu chan mipi le kha lio Carey ti nih khan an rak chimthiam ngai ve hna men lai, nain kamkhat lei zoh ah cun ningzak thil a si. Ralkap a thong in pumh hnu rengreng i, i surrender cu ningzak le a phung a si lomi thil ah hakha nih cun kan rak ruah.\nCutin mirang nih cun Lairam cu an hun uk taktak i, miral țha le ralchia pawl cu an i hliah duahmah i, Mirang uk hnu cun tlaisun pawl cu ritte thi bang an dai i, zei tik hmanh ah an do ngam ti hna lo, nain Raltha Hakha tu nih cun vawitampi a doh leng mang kha tuanbia ah nan hmuh ko lai. Cutikah Carey le Tuck zong nih a donghnak lei ca an țialmi ahcun Con bik bang hna cu putarpa an ti men cang i, Mirang rak kai lo ahcun Tlaisun cu zahau hmanh nih an cil cang ding hna le, Mangkheng, Le Hlawnceu ram an timi vialte cu Hakha ah luh dih an i timh cang nak pawl kha an hmuh. A sinain a tir i ca an țial ciami pawl phiatnolh i a thar țial than cu an zuam ve lo caah, a thok i an hlawimi pawl hna kha an hlawi ning in an chiah ko hna. Tlaisun le hakha dohnak kong a hnu ah an țialmi zong ah mirang nih Hakha deuh kha Minta hmun ah an chiah i, Falam or Tlaisun khua, culio con Bik te Capital zong Hakha țih ruangah a lang in hmuh khawh lonak tlang nih a kulhmi hliap lak ah an va tlaknak kong Carey te nih an chim. A tu i, Falam khi a hlan Falm a si lo, A Tu i, tlaisun khua khi a hlan ahcun falam ti a si, a taw deuh ah Tlaisun khua pakhat a um ve. Cu tlaisun khua cu mirang nih an duah i an hrawh. Falam timi Con Bik te umnak kha an hrawhmi khua tlaisun tiah an sak i, a cung deuh ah mirang nih headquarter an hmannak kha Falam tiah an bunh ve.\nChim duhnak cu Van Cung Nung sawi duh ah a si lo. A cung ah sawi awk tlak zong ah ka ruat lo ka ti cang bang. Nain Lai history dik tak a pemh lomi nih a chim mi paoh nan zumh sual ka ti caah a si. A tu lio ahcun falam kan unau pawl cu an mah le an mah hmanh an i zumh ti lo. Hakha tu nih hin a zum ngai mi kan um hna caah zum tuk duh hna hlah uh. Con bik fak len a si nak zong hi Kawl pa sau lak te a rak ken kawi caah kawl cozah zong nih an cawimawi ve nak ah Bo Cun Beih an ti ve men bia a si. Chim thiam awk pakhat hmanh an um lo. Mirang nih huham an ngei bik rak ti hmanh hna seh law, Hakha ca hrimhrim ahcun huham ngeimi an si bal lo. Hakha tu hi tlanglei le nitlak lei ah ramkau taktak a pentu kan rak si. Lal Lual cu ramtang ah kum thum chung aa thup tiah van cung nung a chimmi zong a lih a si. Zotung le Mara ram lei ah Tlantlang zong hi ukpen le hawikom tampi a rak ngeimi an si, cu an ramuk lei ah an va um ko. Mirang sin an chim ahcun an ra lai i an duah ve lai ti an phan caah an chim lo bia. Sabawngte, Lailenpi lei vialte zong khi Hakha Bawi pawl an rak țhutnak a si. An mah pumpak hrimhrim zaathang Bawipawl an thutnak, an bawinak a si nain mirang an kai ka ah khan an chim ngam hna lo, ziah tiah cun an doh hna tik ah vaa thuhnak ah an hman mi a si. Dr. Sa sa, a lar tuk mi hmanh khi Hakha Zathang phun an si ve caah Mirang ralbawi pakhat a pu i a pu nih a thah, i a meithal aa lak, cu tikah Lailenpi cu a upa uknak a si caah ka u sin ah ka vaa thup lai tiah a va thup mi a si. Cu i a tefa cu Dr. SaSa khi a si.\nCucaahcun Van cung nung nih lih le lih in Tlaisun sungh hnu in Chinram cu mirang kuttang ah a tla a timi le Hakha-thantlang kan kong pakhat hmanh aa pehtlai lo. An mah Falam peng pawl an tla a ti si cun a zia um deuh. Nai zong ah Chin State cozah nih Holh panga cawn ding ah pyithawngsuh sin ah an kuatmi le pyithawngsuh zong nih a hna tlakmi ah a buai. Zei ruang ah holh paruk a si lo a ti. Matu kong a chim. Matu, Zotung ti bantuk aa chim ter, a phanmi cu Holh panga chung ah Matu holh aa tel lo ruangah hakha holh matu ram ah a karh than lai ti a phan a lang. An Falam holh tu cu khua zei ram akauhnak ding a um ti lo cu a fiang ko caah mu. Tribal holh pawl daw ngai bantuk tein a van i chimter nain aa tinh taktak mi cu hakha doh ziar kha a si. Cucaahcun hi pa chimmi paoh hi rak share len hlah uh. Zum thlu fawn hlah uh. Mi lih zong hi an lih thlu ve lo ti a si bang, a lih thlu ve lo nak cu a um ko nain Hakha he pehtlai cun aa tinhmi a tha bal lo.


Nau Pawi Lio I Tuah Bak Loh Ding mi Le Nupa Sinak Tuah Tik I Hman Dingmi Hna - Khuaruah Har News\nNau Pawi Lio I Tuah Bak Loh Ding mi Le Nupa Sinak Tuah Tik I Hman Dingmi Hna\nPakhatnak ah cun, rai lio hrim hrim ah zu (beer zawng) din loh ding a si. A ruang cu na fa kha (Fetal Alcahol Synrome) a ngei kho i cu nih cun, amuisam le pumrua a hrawh dih khawh caah a si. Cu lawng si loin nau na chiat khawh i fa a vun chuakmi kha mi tlamtling lomi ah aa cang kho.\nA pahnihnak ah cun, si docter le nih ei she tiah a timi a si lomi poh cu ei ter hrim hrim loh ding a si. Mah nih duh paoh i a ttha la tiah na timi si kha na fa pek hrim hrim loh ding a si. Na na pai kawng kha docter le sin ah na chim hrim hrim awk a si.\nPathumnak ah cun, nau na pai lio ah cun kuat na zukawk hrim hrim ding a si lo i, a zu mi le hna kam zawng ah na um la loh. Nau na pai lio i kut na zuk ruang ah khan nan au na chiat khawh I chiat lo zawng si law, na naipai mi a chuah tikah hawi fa a tluk la loh.\nA palinak ah cun, kedang sangmi phun hrim hrim na danh awk a si lo. A ruang cu na paw a ngan tikah khan na balance kha cu hlan bantukin naa balance kho ti lo i na tlu sual a si ah cun naute ca lawng si loin nangmah ca zawng ah ttih a nung tuk. Naupawi lio ah nupa sinak tuah a ttha maw?\nPa tampi nih cun an nupi le hna nau an pai tikak cun nupa sinak tuah khawh lo ding ah an ruah tawn cu pin an a paw chung i naute kha a vun ngan deuh tikah cun fahnak an pek sual la tiah an thin a phang cang. Nain, nupa sinak hi naupawi chung vialte zawng ah hin tuah khawh a si.\nCuti a si lio ah cun, na nupi nih a huam maw timi khan a theih piak hmasat a hau. Nu nih nau an pawi tikah hin sex desire a tlau lem lo nain a paw nuam lo i a um can le an taksa fah a tam can caah nupa sinak kha nau an pawi hlan bantukin an tuah kho tuk ti lo.\nBianabia ah mipa nih a rihnak vialte i naute nu paw cung ah a nenh ah cun, nau a chiat khawh pin ah nu caah zawng ttih a nung tuk fawn. Thisen kalna lam zawng a buai ter khawh i naute nenh fak lo ding in position ttha ngeih a hau. Cun, nupa sinak tuah hlan ah thiang tein ttawl hmasat ding a si. Thianghlim te i nupa sinak tuah ah hin naute ca zawng ah ngan a dam khun.\nA hlei cia in chul lei i harnak a ngeimi caah hin sex tuah huam lohnak a um tawn. Na chul a ttha lo a si ah cun sex tuah na caah a tthat loh caah docter sin ah i thlop dam hnuah tuah ding a si. Chul tthat loh lio i nupa sinak tuah ah hin nu caah ttih a nung tukmi a si i tuah hrim hrim loh ding.\nA Tlangvalpa Nih A Fanu Hniang 12 Mi Cu A Thli Tein A Rak Tlaihhrem Piak I Naupawi Hnu Lawngah A Theih\nBawngtlir Khi Zeiruangah Dah Ramdang Ah Manfak Tak Tak In An Cawk Ngha\nChunlai macir Bak Ah Khin Khuapi Chungah Inn Pakhat Cu An Bauh I Ting (60) Man Hrawng Sui an Lak\nChuahcam Lomhnak Caah Tiin Ke Nei Lo Mi Hna Cu Ke Ttuh A Hlu Tu Mintami Khin Hnin Wai\nKum 18 Na Tlin Bak In Nupi Ah Kan Tthit Lai Tiah A Hlen I Nupa Sinak Vawi 285 Bak A Hman Pi


RIP : Chin Mi Chung In Hlasakthiam J.Mal Sawm Tluang Nih Aa Kan Thih Tak. – KAWLTU NEWS\nRIP : Chin Mi Chung In Hlasakthiam J.Mal Sawm Tluang Nih Aa Kan Thih Tak.\nJune 19, 2021 June 19, 2021 kawltunews\nA poi tak tak. Tutan thawngpang kan theih mi cu a poi tak tak si. Chin mi chungin hlasakthiam ngai ngai simi J.Malsawmtluanga nih ruah lo piin aa kan thih tak hi a si. Thawngpang kan theih ning ahcun hlasakthiam J.Malsawmtluanga hi Tahan khualipi ah Covid 19 zawtnak in a thi tiah theih a si.\nHlasakthiam J.Malsawmtluanga hi Tahan E Group ah khuasa mi a si. Pi.Hlupuii pasal a si. A hlasak lar ngai mi “Phengphekhua A Tlai Zo Ta” timi hla a saknak in a minthang mi a si. Bawipa nih a nupi le fale umpi ko hna seh.\n(RELCHAP) AA nih June 16 le 17 ni 2 chungin ralhrangbu bawi hna telin an tlaihmi minung 23 an thlah than hna tiah theih a si. Minung 6 hna cu June 16 ah Myauk-o peng Kyaukkyat khua ralhrangbu kut ah an pek hna.\nA dang 17 hna cu June 17 ni ah Butitaung peng Teitaungpyi khua Tatmah 22 tang LIB 210 tatyinhmu Lt.Col. Aung Zaw sin ah an pek.\nAn thlahmi chungah 2019 october thla 26 ah Sittwe in Butitaung lei a kal mi Shwenadi tilawng ah an tlaihmi 58 lakah 14 an i tel, nikum ah kan thlah mi hna he cun kan sin ah a ummi an um ti lo tiah AA chimnak nawlngei Khaing Tu Khat nih a chim.\nAtu bantuk an tlaihmi hna an thlahnak kong he pehtlaih in Khai Tu Kha nih “kaphnih kan i chawnh hnuah an rak don hna i kan thlah piak mi hna an si, kan i pehtlaihnak ah thanchonak pakhat zong a si” tiah a chim.\nRakhain ramah kahdaihnak hi a tu thla 7 a si cang. AA le ralhrangbu hruaitu cheukhat chawnhbiaknak an ngei pah lengmang tiah theih a si i, March 11 uknak latu ralhrangbu nih AA cu ralhrangbu si nak in a zuh piak hna.\nCu hnuah ralhrangbu nih AA hruaitu Bochok Tun Mya Naing naupa le a naunu le a naunu pasal hna telin ralhrang upadi he tlaihmi tampi a thlah piak hna hnuah AA lei zong nih atu bantukin an tlaihmi hna an thlah piak ve hi a si.\n← GOOD NEWS : Zahan Khan Uico Ralhrang Mawtaw Cu Bomh in An Cheh i A Thimi Le Aa Hliam Mi Thalo Lak Te An Um.\nBREAKING NEWS : Ralzaam Le A Zohkhenhtu Hna Umnak Hmun Ralhrangbu Nih An Chuh Hna. →


US: California State Chungah Saphaw Saram Hmul Kuat Le Zuarlo Ding A Si Cang Lai A Ruang — Salai Ephraim Thawngpang\nUS: California State Chungah Saphaw Saram Hmul Kuat Le Zuarlo Ding A Si Cang Lai A Ruang\nAmerica ram chung khuapi a si mi California state chungah mi zei hmanh nih Saphaw, Saram hmul in sermi thil paoh cu mi zei hmanh nih zuar le cawklo dingin khap a si cang tiah California nawlngeitu hna nih thanhnak an tuah cang.hi konghe pehtlai in America state chungah hi tibantuk in Saram hmul in sermi thil vialte an khap hi a dang state ah cun khap a si lo na in California state chung lawng khap a si pin ah mah hi a voi khat nak lawng a si rih tiah an chim.\nCalifornia state chungah hin Saram hmul in sermi Bag,Hni-puan fenh-eih etc..tibantuk thil tampi a chuak.asinain Saram hmul in sermi thil vialte hna cu mi zei hmanh nih pehzulh ti lo dingin le ramdang in a rak lut mi Saram hmul in sermi thil vialte hna zong cawk le zuar lo dingin khaph a si.hi konghe pehtlai in California Governor Gavin Newsom nih cun California state chung hrimhrim ah mi zei hmanh nih Saram hmul in sermi thil vialte zuarlo ding a si pin ah minung i nuamhnak lentecelhnak “circus show”men men ah Saram hman lo dingin biachahnak a tuah fawn.\nCalifornia Governor Gavin Newsom bill sign photo.\nCalifornia Governor Gavin Newsom nih cun minung i nuamhnak menmen i Saram hna hmangin lentecelhnak hmun “circus show” nak ah Saram kan hman mi hna cu nun nak a ngeimi Sermi thilri zei rel lo a si pin ah Nun nak a ngeimi Saram zei rel lo a si caah nawl a buarmi hna cu Sahmul pakhat ah $500 dantat an si lai i an tuah nawlh a si ah cun $1000 cawiter pin ah an kong ceih an si lai tiah a chim.hi ruangah California state chungah Saram lei nawlngeitu animal rights group pawl hna nih California Governor Gavin Newsom cu an conglomh ngaingai tiah an chim.\nHi konghe pehtlai in Saram lei ah rian t’uantu hna “animal welfare” hruaitu hna nih California state chungah Saram hmul in thil a sermi um maw tiah check hlat nak tuah a si lai pin ah t’uanvo zong an lak cang lai.phung ning tein nawl a ngailo mi hna cu dantat le an kong ceih piak an si cang lai tiah California Governor Gavin Newsom nih a chim.asinain California state chungah Saram hmul in zei thil hmanh nan serti lai lo tiah an chim mi chungin Tuu, Sakhi, Meheh phaw hna cu khap chih a si lo tiah San Francisco Chronicle nih a chim.\nTagged US: California State Chungah Saphaw Saram Hmul Kuat Le Zuarlo Ding A Si Cang Lai A Ruang\nFederal Status Le Chin Politics:Tulio CNLD (Chin Party) nih biatak tein mipi soilemnak/campaign an tuah i a ttha ngai →\n← Colombia Ram Candidate Si Cu Tihnung Taktak Si Minung Pa 7 Bak An Thah Cang Hna


CRC : Australia Kal Umnak Thawngthanh – Myanmar Chin\nCRC : Australia Kal Umnak Thawngthanh\nAugust 6, 2020 Myanmar Chin Chin 0\nMalaysia um Chin ralzaam hawikom dawt vialte hna nan dam cio hna lai tiah zumhnak kan nei.\nAustralia kal umnak kong he pehtlai in thawngthanh kan kan duh hna. Kan theih cio bang Covid pulrai ruangah vawlei cung khawl tlawn le kal um zong phih dih asi bantuk in Malaysia um Chin ralzaam cheukhat hna zong Australia kal ding si ko nain kal kho loin aataapmi tampi an um.\nAustralia Tanzung (Australian High Commission) zong Covid pulrai ruang ah ralzaam interview le visa pek cu March 18 in an ngol ve i a tu tiang ngol rih asi. Zeitik in an thawk than te lai hi chim khawh si rih lo.\nMarch 26 ah kal ding in rak timhtuahpiakmi hna cu a thar in timhtuahpiak than an si. Cheukhat cu an ngandamnak checkmi kum a luan cang caah IOM nih a thar in check-up an tuah than hna lai.\nCucaah Australia autu (proposer) zong nih auhmi visa an laak cang ahcun a tu tein timhcia le ralrin cia a herh ngai ngai.\nCozah Bawmhnak Kan Hmu Deng Maw?\nHla Thar Ciocio Ah A Ho Hlathar Na Uar Bik( Esther, Benjamin Sum, Tan Khun Kyaw)


Wow! Laipa Joshua Thawng Ṭha Lian Kum 11 Lawng A Si Rihmi Nih Baibal Chuak Lakin A Rel Dih+Photo – Chin World News Evening\nHi thawngpang von theih cu lung a hmui tuk hringhran. Upatnak awk tlak le bochan awk tlak taktak a si. Kan fapa Joshua Thawng Ṭha Lian nih Covid-19 pulrai zawtnak ruangah inn ah ierh cio a si. Cucu caan ṭha ilak in Bible cathiang nikhat ah suimilam 1 lengmang rel in tuni ahcun a dihlak in chuak lakin a rel khawh tiah kan theih. Amah hi kum (11) te lawng a si rih.\nHi kong he pehtlai in Paul Lian nih cun hitihin a tarlangh,”Kum ( 11 ) reng lo a simi ka fapa ( Joshua Thawng Ṭha Lian ) nih ( Aug 4/20 ) ah Bible chuak lak in a rel dih cang. COVID – 19 ruangah inn ah kan ierh cio hna. Nikhat nazi 1 chung te, nifatin in Bible rel hram kan domh pi hna i atu cu Bawipa thawng in a lim cang.\n“Phorhlawt nak lungput pakhat hmanh kan ngei lo, Bawipa um pi nak thawng in a si. Anau le zong an rel dih chom lai. Ka lunglawmh nak langhter nak caah ka hun tar. Ka fapa Bawipa nih thluachuah in pe ko seh,” tiah Paul Lian nih cun a tarlangh.\nRev. Davih Lah kong he pehtlai in thawngpang thar rak rel chih; Rev. Saw David Lah Bia an Ceih Piak Cang. COVID-19 chung ah minung tampi in hmunkhat ah um ti lo ding in Kawlram cozah ngamdamnak lei tawl rel tu nih nawl an chuah i cu lio ah Rev. David Lah cu nawl na puar tiah ngandamnak lei tawl rel tu hna nih taza an cuai mi cu tu ni chun Aug 06, 2020 ah bia an khiak piak cang.\nThla 3 chung thongtlak ding ti a si i, thonginn a um chung he zohchih in zarhhnih lawng a tang lai\nHi tin in nawl na puar tiah an tlaih nak in thla 2 le zarh 2 a rau cang. Bia ceihtu nih bia a ceih piak mi cu rian tuan pah bu in thla thum chung thawngtlak ding in a ceih piak. Asinain an tlaih ri in ni hin ni tiang hi thla 2 le a cheu a rauh cang ruang ah thla thum thawngtla ti lo in zarh 2 lawng a tla cang lai tiah theih asi.\nTuni zung an chuah lio hna a si. Nithawng in an muihmai langhter loin an khuh dih hna.\nAmh Rev. David Lah he an tlaih ti mi hna Way Htun zong rian tuan pah buin thawng thlathum tlak ve ding in an ceih piak ve nain amah zong zarh hnih lawng a tla ve lai. REF: DUWUN (ACN News ta lakchinmi a si).\nHakha Timit Tilaknak Cu Kum-6 Chung Tiang An Lim Kho Rih Loh Falam Laiva Tilaknak Cu Kum-2 Chungah Pa-2an Dih Manh Cang


Rev. Hoi Cung Tum: A Piangthar Lomi Paoh Hnam Ngei Nan Si – Chin World News Evening\nOctober 17, 2019 October 17, 2019 Salai Van Sport\nA piangthar lomi paoh hnam ngei nan si. Hnam a ngeimi (milukut) hna cu mi innah zanah mehtthing le satthing an ei ti a si. Cun, mi kha an paw an fahter hna, an paw an hrawh hna. Cucu hnam a ngeimi nih mi hna an hnawh hna ning cu a si.\nPiangthar lo pawl cu mi rawltthing ei nan hmang lo nain zeidah nan hman? Mi kiak dihlak in nan thongh, nangmah hnam ngeih hi ka ttih deuh. Kan rawltthing te hna eipiak cu kei ka zeihmanh a poi lo, pawfah ttukttak a poi lo. Nain ha kiak dihlak thongh tu kha ka ttih deuh. Hnam ngei bak na si, kuttongh zongin, Cu pinah Bible zongin hnam ngei bak na si. Tling tein rak ngai. A tangbik ah video um lai.\nZarhkhat chung na nunnak ah na cinken peng dingmi Bible ca: Pathian bia in thazaang rak la cio hna usih. Pathian bia lawnglawng hi hnangamnak, daihnak le lomhnak a si caah nifatin kan nunnak Pathian bia tuin thazaang thar la chin lengmang ko hna usih.\n1Pet 3:9 Bawipa cu a biakam tlinter awkah a khul a nuar ko tiin mi a cheu nih an ruah bang hin a si lo, nanmah cung i lungsaunak a ngeih ca tu ah hin a si deuh. Zeitintiah pakhat tlau hmanh hi a duh lo i mi vialte hi sual ngaihchihnak ngei hna seh ti tu hi a duhmi a si.\n2Korin 12 : 9-10 “A ka lehnak cu, Ka vel hi na caah a za ko, zeicahtiah ka ṭhawnnak cu derthawmnak ah hin a lang, ti a si. Cucaah cun Khrih ṭhawnnak nih a ka huhphenh ti kha ka hngalh nakhnga, ka derthawmnak ah hin lunglawm tein kaa porhlaw cang. 10 Ka derthawmnak ah siseh, nihsawhnak le harnak le hremnak le temhinnak ka hmuhmi ah siseh, Khrih ruangah kaa lawm ko; zeicahtiah ka derthawm tikah hin ka ṭhawn a rak si.\nTahnak Hla 3: 25 -26 “Bawipa cu amah aa bochanmi hna vialte cungah a ṭha. Cucaah a kan khamhnak ding cu lungsau in kan hngah awk a si.– Salm 16: 11 “Nunnak lei kalnak lam cu na ka hmuhsak lai; ka sinah na um caah lawmhnak in ka khat i na ka bawmh caah nuamhnak ka hmu zungzal”.\nEzekiel 18: 32 “Zeicahdah nan thih lai ee, Israel mi hna? Ahohmanh nan thih cu ka duh ṭung lo, tiah Bawipa Pathian hrimhrim nih a ti,” tiah a ti. Joshua 1: 8 Hi phungbia cauk nih hin na kaa kha chuahtak hlah seh; sihmanhsehlaw a chungah aa ṭialmi vialte ningin tuah awkah ralring tein na um nakhnga, chunzan in mah cucu na ruat lai; zeitintiah khi tikah na lam kha na tluanter lai i khi tikah khua awng na tong lai. Pathian bia reltu hawikom dawt nan dihlak cungah Bawipa kan Pathian nih thluachuahnak in pe ko hna seh.\nRev. Hoi Cung Tum: "A Piangthar Lomi Paoh Hi Hnam Ngei Nan Si" Like & Share Please\nPosted by Ramleng Chin on Wednesday, 2 August 2017\nVideo-Credit: Ramleng Chin\nLaimi Hi Israel Cikor Taktak Kan Si


A Hlei In Patung No Pawl Le Nutung No Deuh Pawl Nih Kan I Ralrin Taktak Ding Mi Cu, – Chintanbo\nMay 1, 2022 admin CHINNEWS 0\nNote – pa tung pawl nan nu pi le khi sal an si lo i fa le zoh tu inn chung lawng um ding ah thit mi an si lo cheu khat pa pawl mi nu pi dawh nu pi thianh hlimh hoi sin i a chuak lang mi va le um lo zg i pa can hman kho mi nu pi nan hoi uar ning mh nu pi vial ser siam lo hoj sin ah bia chm holh rel thiam seh thut dir thiam seh ti na duh cun a can le a si ning te inn hoi sin ah thut dir ter ve hoi nu pi na uar tuk hna mi khi zei tin dah chung khar ah an va le nh an cawl cangh an um ter hna ti khi va i zoh i cawn hma sa uh\nNote – Nu zong nh kn i nun pi ding mi cu zei thil kn tuah poh ah kn va le min hngal nk aw a nih nu pi cu ti in kn nun ning kn tuah kn um kn kal nk ah ler nk le thin lung dan lo in va le caah chung khar caah zoh chuh tih zah ding in nun ve ding kn rian si tiah ka ruah.\nThawng tha taktak mi si mu,A tanglei ah hin India ram New Delhi khuasa Laimi nih kan i bochan ngai mi Dr. Pari nih nuva kong le Nuta ngam nak kong ah theih a herh taktak mi pawl a chim mi cu a ca long hmanh si lo in a chimnak video he ka vun langhter.\nKahdohnak Ah Ralhrang Lei An Tha Zang A Dar Tuk Ca Ah, Min Aung Hliang Nih Ralkap 200 In 300 Kar A Vun Kuat Than Poi Tuk e,


Phung Ning Lo In Mizo Ram Ah A Lut Mi Kuva Thei Kong Ah Mizo Ram An Buai Chin Cang – Thechinlandtoday\nPhung Ning Lo In Mizo Ram Ah A Lut Mi Kuva Thei Kong Ah Mizo Ram An Buai Chin Cang\nadmin December 22, 2021 Leave a Comment on Phung Ning Lo In Mizo Ram Ah A Lut Mi Kuva Thei Kong Ah Mizo Ram An Buai Chin Cang\nNizan December 21 ah khan Mizoram Kawrthah South Kuhva Chingtu Society Nih nih cun phungning lo in Myanmar lei in kuva thei a lut mi nih Mizoram kuva thei cingtu hna ca ah harnak tampi a chuahpi tawn kong le Champhai DC Pi Maria CT Zuali nih raltha ngai in phungning lo in kuva thei a lut mi a tlaih caah an lawmh kong le Pi Maria CT Zuali an dirkamhnak kong Cathanh an chuah. Hi an cathanh chuah mi ah hin Champhai DC riantuannak khulnuarhter kho ding i cawlcanghnak a um caah ‘ a poi’ an tinak kong an chim.\nPhungning lo in ramdang in kuva thei a lut mi donghter ding i taunvo a latu Champhai DC hi kan upat i, Mizoram cozah zong nih hi bantuk phungning lo cawlcanghnak donghter ding in tuanvo la ve seh, tiah an nawl. Hi pin ah phungning lo in kuva thei a lut mi donghternak ding ah Mizoram Chief Minister le India Prime Minister Narendra Modi sin ah memorandum a petu Pi Vanramchhuangi cung zong ah an i lawmhnak kong an chim.\nKuva thei tlaihmi a duahtu tiah an puh mi Champhai Thalai Pawl hna zong nih hi kongkau ah hin Cathanh an chuah ve i, Champhai DC an dirkamh kong le ‘Champhai DC cung ah phungning tein cozah nih tawlrel seh,’ tiah FIR pek a si kong ah Champhai Mino Bu nih cun Phungning tein chawlet hmasa ve hna seh, tiah an leh hna. Champhai MZP lei zong nih DC Pi Maria CT Zuali an dirkamhnak kong an thanh ve i, Champhai dawtu a si kong le Champhai le Mizoram caah hmailei panh chih ding in an duh kong an chim.\nMizoram ramkhel party dangdang hna zong nih Champhai DC cawlcanghnak kong ah aw-aan an ngei cio. ZPM, BJP le CongressParty hna zong nih Pi Maria an dirkamh kong an chim i, phungning tein a rian a tuannak ah amah doh lei in FIR pek a si cu a rauhzia an thiam lo kong le, cunglei in a thlithup riantuannak a um le um lo langhter ding in Mizoram cozah fianhnak tuah ding in an hal. Hi kuva thei buainak kongakau hi kan rak chim cang bantuk in Myanmar lei in Kuva thei a lut mi cu Champhai DC Pi Maria CT Zuali le a riantuan hawi hna nih an tlaih i, kuva thei ngeitu Lalhruaitluangi, Aizawl Lily veng nih Champhia DC lak ah hin First Information Report (FIR) palik sin ah a rak pek.\nYangon PDF Pawl Nih Palik Sakhan Ah Palik Pawl An Thah Hna Dan Cu Lung A Hmui Kho Tuk →\n← Ralhrang Phu Nih Ral Tuk Nak Helocoter Hmang In Yee Oo Yemyait Khua An Khang